Κοινή θέση αριθ. 11/2003

που καθορίσθηκε από το Συμβούλιο στις 16 Δεκεμβρίου 2002

για την έκδοση της οδηγίας 2003/.../ΕΚ του Ευρωπαϊκού Κοινοβουλίου και του Συμβουλίου, της..., σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ

(2003/C 84 E/01)

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Στο πλαίσιο της εναρμόνισης των διαδικασιών έγκρισης τύπου ΕΚ, κατέστη απαραίτητη η ευθυγράμμιση των διατάξεων της οδηγίας 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων με τροχούς(4) με εκείνες της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκούμενων τους(5), καθώς και με εκείνες της οδηγίας 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων ή τρίκυκλων οχημάτων με κινητήρα(6).

(2) Η οδηγία 74/150/ΕΟΚ περιορίζει επί του παρόντος την εφαρμογή της κοινοτικής διαδικασίας έγκρισης τύπου ΕΚ μόνο στους γεωργικούς ή δασικούς ελκυστήρες με τροχούς. Ως εκ τούτου, φαίνεται επίσης απαραίτητη η επέκταση του πεδίου εφαρμογής σε άλλες κατηγορίες γεωργικών ή δασικών οχημάτων. Η παρούσα οδηγία αποτελεί συνεπώς το πρώτο βήμα για τη ρύθμιση και άλλων γεωργικών οχημάτων με κινητήρα.

(3) Είναι επίσης σκόπιμο να ληφθεί υπόψη το γεγονός ότι θα πρέπει να θεσπισθεί μια διαδικασία παρέκκλισης για ορισμένα οχήματα που κατασκευάζονται σε περιορισμένο αριθμό ή για οχήματα τέλους σειράς ή για οχήματα που κατασκευάζονται με νέες τεχνικές οι οποίες δεν καλύπτονται από κάποια επιμέρους οδηγία.

(4) Δεδομένου ότι η παρούσα οδηγία βασίζεται στην αρχή της πλήρους εναρμόνισης, θα πρέπει να ορισθεί επαρκής προθεσμία πριν να καταστεί υποχρεωτική η έγκριση τύπου ΕΚ, έτσι ώστε να δοθεί στους κατασκευαστές των εν λόγω οχημάτων η δυνατότητα να προσαρμοσθούν στις νέες εναρμονισμένες διαδικασίες.

(5) Ως αποτέλεσμα της απόφασης 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύναται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση με τις προδιαγραφές αυτές "Αναθεωρημένη συμφωνία του 1958"(7), απαιτείται συμμόρφωση προς τους διάφορους διεθνείς κανονισμούς στους οποίους έχει προσχωρήσει η Κοινότητα. Ομοίως, είναι απαραίτητη η εναρμόνιση ορισμένων δοκιμών με εκείνες που ορίζονται στους κώδικες του Οργανισμού Οικονομικής Συνεργασίας και Ανάπτυξης (ΟΟΣΑ).

(6) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(8).

(7) Η παρούσα οδηγία σέβεται τα θεμελιώδη δικαιώματα και τηρεί τις αρχές που αναγνωρίζονται, ιδίως στο Χάρτη των Θεμελιωδών Δικαιωμάτων της Ευρωπαϊκής Ένωσης, ως γενικές αρχές του κοινοτικού δικαίου.

(8) Δεδομένου ότι η οδηγία 74/150/ΕΟΚ έχει υποβληθεί κατ' επανάληψη σε σημαντικές τροποποιήσεις, κρίνεται απαραίτητη, για λόγους σαφήνειας και ορθολογισμού, η αναδιατύπωση της εν λόγω οδηγίας,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Πεδίο εφαρμογής

1. Η παρούσα οδηγία εφαρμόζεται στην έγκριση τύπου οχημάτων, είτε αυτά κατασκευάζονται σε ένα είτε σε περισσότερα στάδια. Η παρούσα οδηγία εφαρμόζεται στα οχήματα που ορίζονται στο άρθρο 2 στοιχείο δ), με μέγιστη εκ κατασκευής ταχύτητα όχι μικρότερη από 6 km/h.

Η παρούσα οδηγία εφαρμόζεται επίσης στην έγκριση τύπου ΕΚ συστημάτων, κατασκευαστικών στοιχείων και χωριστών τεχνικών ενοτήτων που προορίζονται να χρησιμοποιηθούν στα εν λόγω οχήματα.

2. Η παρούσα οδηγία δεν εφαρμόζεται:

α) στην έγκριση μεμονωμένων οχημάτων.

Ωστόσο, η εν λόγω διαδικασία δύναται να εφαρμοσθεί σε ορισμένες κατηγορίες οχημάτων που εμπίπτουν στο πεδίο εφαρμογής της παρούσας οδηγίας, για τις οποίες η έγκριση τύπου ΕΚ είναι υποχρεωτική·

β) στα μηχανήματα που σχεδιάζονται ειδικά για δασική χρήση, όπως μετατοπιστές και μεταφορείς ξυλείας, σύμφωνα με το πρότυπο ISO 6814:2000·

γ) στα δασικά μηχανήματα που κατασκευάζονται πάνω σε πλαίσια χωματουργικού εξοπλισμού, σύμφωνα με το πρότυπο ISO 6165:2001·

δ) στα εναλλάξιμα μηχανήματα που σηκώνονται πλήρως από το έδαφος όταν το όχημα που τα ρυμουλκεί κινείται στο οδικό δίκτυο.

Άρθρο 2

Ορισμοί

Για τους σκοπούς της παρούσας οδηγίας, νοούνται ως:

α) "έγκριση τύπου ΕΚ": η διαδικασία με την οποία ένα κράτος μέλος πιστοποιεί ότι ένας τύπος οχήματος, συστήματος, κατασκευαστικού στοιχείου ή χωριστής τεχνικής ενότητας πληροί τις τεχνικές απαιτήσεις της παρούσας οδηγίας. Όταν αφορά τα συστήματα, κατασκευαστικά στοιχεία ή χωριστές τεχνικές ενότητες, η έγκριση τύπου ΕΚ μπορεί επίσης να αποκαλείται "έγκριση τύπου ΕΚ κατασκευαστικού στοιχείου"·

β) "έγκριση τύπου ΕΚ σε πολλαπλά στάδια": η διαδικασία με την οποία ένα ή περισσότερα κράτη μέλη πιστοποιούν ότι ένας τύπος ημιτελούς ή πλήρους οχήματος, ανάλογα με το βαθμό ολοκλήρωσής του, πληροί τις οικείες τεχνικές απαιτήσεις της παρούσας οδηγίας·

γ) "έγκριση μεμονωμένων οχημάτων": η διαδικασία με την οποία ένα κράτος μέλος πιστοποιεί ότι ένα όχημα στο οποίο χορηγήθηκε μεμονωμένως έγκριση πληροί τις εθνικές προδιαγραφές·

δ) "όχημα": κάθε ελκυστήρας, ρυμουλκούμενο, εναλλάξιμο ρυμουλκούμενο μηχάνημα, ημιτελές, πλήρες ή ολοκληρωμένο που προορίζεται να χρησιμοποιηθεί στη γεωργία ή στη δασοκομία·

ε) "κατηγορία οχήματος": σύνολο οχημάτων που διαθέτουν τα ίδια χαρακτηριστικά σχεδιασμού·

στ) "τύπος οχήματος": τα οχήματα μιας συγκεκριμένης κατηγορίας, όμοια ως προς τα βασικά γνωρίσματα που παρατίθενται στο παράρτημα II κεφάλαιο A. Ένας τύπος οχήματος είναι δυνατόν να περιλαμβάνει τις διάφορες παραλλαγές και εκδόσεις οχήματος που αναφέρονται στο παράρτημα II κεφάλαιο A·

ζ) "βασικό όχημα": κάθε ημιτελές όχημα, του οποίου ο αναγνωριστικός αριθμός διατηρείται κατά τη διάρκεια των επακόλουθων σταδίων της διαδικασίας έγκρισης τύπου ΕΚ σε πολλαπλά στάδια·

η) "ημιτελές όχημα": κάθε όχημα, για την περάτωση του οποίου χρειάζεται ένα τουλάχιστον ακόμη στάδιο, ώστε το εν λόγω όχημα να πληροί όλες τις αντίστοιχες απαιτήσεις της παρούσας οδηγίας·

θ) "πλήρες όχημα": κάθε όχημα στο οποίο καταλήγει η διαδικασία έγκρισης τύπου ΕΚ σε πολλαπλά στάδια, το οποίο πληροί όλες τις αντίστοιχες απαιτήσεις της παρούσας οδηγίας·

ι) "ελκυστήρας": κάθε τροχοφόρο ή ερπυστριοφόρο όχημα, που έχει τουλάχιστον δύο άξονες και μέγιστη εκ κατασκευής ταχύτητα όχι μικρότερη από 6 km/h, του οποίου η λειτουργία έγκειται ουσιαστικά στην ισχύ έλξης του και έχει ειδικώς σχεδιασθεί για να σύρει, ωθεί, φέρει ή δίνει κίνηση σε ορισμένα εναλλάξιμα εργαλεία, σχεδιασμένα για να χρησιμοποιούνται σε γεωργικές ή δασικές εργασίες ή για να σύρει γεωργικούς ή δασικούς ελκυστήρες. Μπορεί να διαρρυθμισθεί για τη μεταφορά φορτίου στο πλαίσιο γεωργικών ή δασικών χρήσεων ή/και να εξοπλισθεί με καθίσματα επιβατών·

ια) "ρυμουλκούμενο": κάθε γεωργικό ή δασικό ρυμουλκούμενο, προοριζόμενο κυρίως για τη μεταφορά φορτίου και σχεδιασμένο να συνδέεται σε ελκυστήρα για γεωργική ή δασική εκμετάλλευση. Στην κατηγορία αυτή εντάσσονται και τα ρυμουλκούμενα, στα οποία μέρος του φορτίου των φέρεται από τον ελκυστήρα. Προς γεωργικό ή δασικό ρυμουλκούμενο εξομοιούται το πάσης φύσεως όχημα που έχει ζευχθεί σε ελκυστήρα και φέρει μόνιμα τοποθετημένο εργαλείο, εάν ο λόγος της συνολικής τεχνικώς αποδεκτής μάζας προς τη μάζα εν κενώ του εν λόγω οχήματος είναι ίσος ή μεγαλύτερος από 3,0 και εάν το όχημα δεν έχει σχεδιασθεί για την επεξεργασία υλικών·

ιβ) "εναλλάξιμο ρυμουλκούμενο μηχάνημα": εργαλείο χρησιμοποιούμενο στη γεωργία ή στη δασοκομία, σχεδιασμένο να έλκεται από ελκυστήρα, το οποίο τροποποιεί τη λειτουργία του τελευταίου ή προσθέτει μια καινούρια λειτουργία. Μπορεί να διαθέτει δάπεδο φόρτωσης, το οποίο έχει μελετηθεί και κατασκευασθεί για να δέχεται τα εργαλεία και τις διατάξεις που είναι αναγκαίες στην εκτέλεση των εργασιών, καθώς και για την προσωρινή εναπόθεση των υλικών που παράγονται ή χρειάζονται κατά την εργασία. Προς εναλλάξιμο ρυμουλκούμενο μηχάνημα εξομοιούται το πάσης φύσεως όχημα που έχει ζευχθεί σε ελκυστήρα και φέρει μόνιμα τοποθετημένο εργαλείο ή έχει σχεδιασθεί για την επεξεργασία υλικών, εάν ο λόγος της συνολικής τεχνικώς αποδεκτής μάζας προς τη μάζα εν κενώ του εν λόγω οχήματος είναι μικρότερος από 3,0·

ιγ) "σύστημα": κάθε σύνολο συσκευών που λειτουργούν σε συνδυασμό για την εκτέλεση συγκεκριμένης λειτουργίας σε όχημα·

ιδ) "κατασκευαστικό στοιχείο": διάταξη, που προορίζεται να αποτελέσει τμήμα οχήματος, η οποία μπορεί να λαμβάνει έγκριση τύπου ανεξαρτήτως του οχήματος·

ιε) "χωριστή τεχνική ενότητα": διάταξη, που προορίζεται να αποτελέσει τμήμα ενός οχήματος, η οποία μπορεί να λαμβάνει έγκριση τύπου χωριστά, μόνον όμως σε σχέση προς έναν ή περισσότερους συγκεκριμένους τύπους οχήματος·

ιστ) "κατασκευαστής": κάθε φυσικό ή νομικό πρόσωπο, υπεύθυνο έναντι της αρχής χορήγησης της έγκρισης τύπου ΕΚ για όλες τις πτυχές της διαδικασίας έγκρισης τύπου ΕΚ και για τη διασφάλιση της συμμόρφωσης της παραγωγής, ανεξαρτήτως της άμεσης ή όχι εμπλοκής του προσώπου αυτού σε όλα τα στάδια κατασκευής ενός οχήματος, συστήματος, κατασκευαστικού στοιχείου ή χωριστής τεχνικής ενότητας. Θεωρείται επίσης κατασκευαστής:

i) κάθε φυσικό ή νομικό πρόσωπο που σχεδιάζει και κατασκευάζει, ή αναθέτει τον σχεδιασμό και την κατασκευή, για δική του χρήση, όχημα, σύστημα, κατασκευαστικό στοιχείο ή χωριστή τεχνική ενότητα·

ii) κάθε φυσικό ή νομικό πρόσωπο, το οποίο κατά τη διάθεση στην αγορά ή την θέση σε λειτουργία ενός οχήματος, συστήματος, κατασκευαστικού στοιχείου ή χωριστής τεχνικής ενότητας, είναι υπεύθυνο για τη συμμόρφωσή του με την παρούσα οδηγία.

Εκπρόσωπος κατασκευαστή είναι κάθε φυσικό ή νομικό πρόσωπο εγκατεστημένο στην Κοινότητα, που έχει ορισθεί δεόντως από τον κατασκευαστή να τον εκπροσωπεί ενώπιον της αρμόδιας αρχής και να ενεργεί εξ ονόματός του στον τομέα της παρούσας οδηγίας.

Εφεξής, όποτε γίνεται μνεία στον όρο "κατασκευαστής", αυτή αφορά είτε τον κατασκευαστή είτε τον εκπρόσωπό του·

ιζ) "θέση σε λειτουργία": η πρώτη χρήση ενός οχήματος εντός της Κοινότητας, σύμφωνα με τις προδιαγραφές του, για το οποίο δεν απαιτείται, πριν από την πρώτη χρήση, εγκατάσταση και ρύθμιση από τον κατασκευαστή ή από τρίτο άτομο που ορίζεται από αυτόν. Η ημερομηνία ταξινόμησης ή πρώτης διάθεσης στην αγορά θεωρείται ως ημερομηνία θέσης σε λειτουργία·

ιη) "αρμόδια αρχή σε θέματα έγκρισης τύπου ΕΚ": η αρχή ενός κράτους μέλους που είναι αρμόδια για όλες τις πτυχές της έγκρισης τύπου ΕΚ ενός τύπου οχήματος, συστήματος, κατασκευαστικού στοιχείου ή χωριστής τεχνικής ενότητας, που χορηγεί και, ενδεχομένως, ανακαλεί τις εγκρίσεις τύπου ΕΚ, επικοινωνεί με τις ομολόγους της των άλλων κρατών μελών και ελέγχει τα μέτρα που λαμβάνει ο κατασκευαστής προκειμένου να εξασφαλίσει τη συμμόρφωση της παραγωγής·

ιθ) "τεχνική υπηρεσία": ο οργανισμός ή ο φορέας ο οποίος έχει εγκριθεί ως εργαστήριο δοκιμών για τη διεξαγωγή δοκιμών ή επιθεωρήσεων εξ ονόματος της αρμόδιας αρχής σε θέματα έγκρισης τύπου ΕΚ ενός κράτους μέλους. Το έργο αυτό μπορεί να εκτελείται επίσης από την ίδια την αρχή έγκρισης τύπου ΕΚ·

κ) "επιμέρους οδηγίες": οι οδηγίες που παρατίθενται στο παράρτημα II κεφάλαιο B·

κα) "δελτίο έγκρισης τύπου ΕΚ": ένα από τα δελτία που παρατίθενται στο παράρτημα II κεφάλαιο Γ ή στο αντίστοιχο παράρτημα επιμέρους οδηγίας και υποδεικνύει τις πληροφορίες που πρέπει να παράσχει η αρμόδια σε θέματα έγκρισης τύπου ΕΚ αρχή·

κβ) "πληροφοριακό δελτίο": ένα από τα δελτία που περιλαμβάνονται στο παράρτημα I ή στο αντίστοιχο παράρτημα μιας επιμέρους οδηγίας και υποδεικνύει τις πληροφορίες που πρέπει να παράσχει ο αιτών·

κγ) "φάκελος κατασκευαστή": ο πλήρης φάκελος ή αρχείο που περιλαμβάνει ειδικότερα τα απαιτούμενα στο παράρτημα I δεδομένα, σχέδια, φωτογραφίες, που παρέχονται από τον αιτούντα στην τεχνική υπηρεσία ή στην αρμόδια για θέματα έγκρισης τύπου ΕΚ αρχή, σύμφωνα με το πληροφοριακό δελτίο μιας επιμέρους οδηγίας ή της παρούσας οδηγίας·

κδ) "φάκελος πληροφοριών": ο φάκελος του κατασκευαστή, συνοδευόμενος από τα πρακτικά δοκιμών ή όσα έγγραφα έχουν επισυνάψει κατά τη διάρκεια εκτέλεσης των εργασιών τους οι τεχνικές υπηρεσίες ή η αρμόδια σε θέματα έγκρισης τύπου ΕΚ αρχή·

κζ) "ευρετήριο του φακέλου πληροφοριών": το έγγραφο στο οποίο καταγράφονται τα περιεχόμενα του φακέλου πληροφοριών με αρίθμηση ή άλλη επισήμανση που επιτρέπει να εντοπίζονται εύκολα σε κάθε σελίδα οι σχετικές πληροφορίες·

κστ) "πιστοποιητικό συμμόρφωσης": το έγγραφο που περιγράφεται στο παράρτημα III και το οποίο χορηγεί ο κατασκευαστής για να πιστοποιήσει ότι συγκεκριμένο όχημα, το οποίο έχει λάβει έγκριση σύμφωνα με την παρούσα οδηγία, τηρεί όλες τις εφαρμοζόμενες κανονιστικές πράξεις τη στιγμή της παραγωγής του, και στο οποίο δηλώνεται ότι το όχημα δύναται να ταξινομηθεί ή να τεθεί σε λειτουργία σε όλα τα κράτη μέλη χωρίς πρόσθετους ελέγχους.

Άρθρο 3

Αίτηση για έγκριση τύπου ΕΚ

1. Η αίτηση έγκρισης τύπου ΕΚ ενός οχήματος υποβάλλεται από τον κατασκευαστή στην αρμόδια σε θέματα έγκρισης τύπου ΕΚ αρχή ενός κράτους μέλους. Συνοδεύεται από το φάκελο κατασκευαστή που περιέχει τις απαιτούμενες πληροφορίες που ορίζονται στο παράρτημα I.

Ο φάκελος κατασκευαστή για τα συστήματα, κατασκευαστικά στοιχεία και χωριστές τεχνικές ενότητες τίθεται εξάλλου στη διάθεση της αρμόδιας σε θέματα έγκρισης τύπου ΕΚ αρχής έως τη στιγμή κατά την οποία η έγκριση τύπου ΕΚ χορηγείται ή απορρίπτεται.

2. Στην περίπτωση έγκρισης τύπου ΕΚ σε πολλαπλά στάδια, προσκομίζονται:

α) κατά το πρώτο στάδιο: τα μέρη εκείνα του φακέλου κατασκευαστή και τα δελτία έγκρισης τύπου ΕΚ που απαιτούνται για πλήρες όχημα, τα οποία αντιστοιχούν στο βαθμό ολοκλήρωσης του βασικού οχήματος·

β) κατά το δεύτερο στάδιο και εξής: τα μέρη του φακέλου κατασκευαστή και τα δελτία έγκρισης τύπου ΕΚ που αντιστοιχούν στο τρέχον στάδιο κατασκευής, και ένα αντίτυπο του δελτίου έγκρισης τύπου ΕΚ του ημιτελούς οχήματος που αφορά το προηγούμενο στάδιο κατασκευής. Ο κατασκευαστής προσκομίζει εξάλλου λεπτομερή κατάλογο των τροποποιήσεων και προσθηκών που πραγματοποίησε στα ημιτελή οχήματα.

3. Η αίτηση έγκρισης τύπου ΕΚ συστήματος, κατασκευαστικού στοιχείου ή χωριστής τεχνικής ενότητας υποβάλλεται από τον κατασκευαστή στην αρμόδια σε θέματα έγκρισης τύπου ΕΚ αρχή ενός κράτους μέλους. Συνοδεύεται από το φάκελο κατασκευαστή σύμφωνα με την επιμέρους οδηγία.

4. Οι αιτήσεις που αφορούν έγκριση τύπου ΕΚ ενός τύπου οχήματος, συστήματος, κατασκευαστικού στοιχείου ή χωριστής τεχνικής ενότητας υποβάλλονται σε ένα και μόνο κράτος μέλος. Για κάθε προς έγκριση τύπο ΕΚ, υποβάλλεται ιδιαίτερη αίτηση.

Άρθρο 4

Διαδικασία έγκρισης τύπου ΕΚ

1. Τα κράτη μέλη χορηγούν:

α) την έγκριση τύπου ΕΚ, στους τύπους οχημάτων που συμμορφώνονται με τα στοιχεία του φακέλου κατασκευαστή και πληρούν, ανάλογα με την κατηγορία τους, τις τεχνικές απαιτήσεις όλων των επιμέρους οδηγιών που παρατίθενται στο παράρτημα II κεφάλαιο B·

β) την έγκριση τύπου ΕΚ σε πολλαπλά στάδια στα βασικά οχήματα, ημιτελή ή πλήρη, που συμμορφώνονται με τα στοιχεία του φακέλου κατασκευαστή και πληρούν τις τεχνικές απαιτήσεις των επιμέρους οδηγιών που παρατίθενται στο παράρτημα II κεφάλαιο B·

γ) έγκριση τύπου ΕΚ συστήματος, κατασκευαστικού στοιχείου ή χωριστής τεχνικής ενότητας σε όλους τους τύπους συστημάτων, κατασκευαστικών στοιχείων ή τεχνικών ενοτήτων που ανταποκρίνονται στις πληροφορίες του φακέλου κατασκευαστή και οι οποίοι πληρούν τις τεχνικές απαιτήσεις που περιλαμβάνονται στην αντίστοιχη επιμέρους οδηγία που αναφέρεται στο παράρτημα II κεφάλαιο B.

Σε περίπτωση που το προς έγκριση σύστημα, κατασκευαστικό στοιχείο ή η χωριστή τεχνική ενότητα λειτουργεί ή διαθέτει ειδικό χαρακτηριστικό μόνο σε συνδυασμό με άλλα μέρη του οχήματος και, για το λόγο αυτό, η συμμόρφωση προς μια ή περισσότερες απαιτήσεις μπορεί να επαληθευθεί μόνο όταν το προς έγκριση σύστημα, κατασκευαστικό στοιχείο ή χωριστή τεχνική ενότητα λειτουργεί σε συνδυασμό με άλλα μέρη του οχήματος, πραγματικά ή εξομοιωμένα, το πεδίο εφαρμογής της έγκρισης τύπου ΕΚ του συστήματος, κατασκευαστικού στοιχείου ή χωριστής τεχνικής ενότητας πρέπει να περιορίζεται αναλόγως.

Στην περίπτωση αυτή, το δελτίο έγκρισης τύπου ΕΚ του εν λόγω συστήματος, κατασκευαστικού στοιχείου ή χωριστής τεχνικής ενότητας πρέπει να περιλαμβάνει τους τυχόν περιορισμούς στη χρήση του και να αναφέρει τις τυχόν προϋποθέσεις εφαρμογής του. Η τήρηση των περιορισμών και προϋποθέσεων αυτών επαληθεύεται κατά την έγκριση τύπου ΕΚ του οχήματος.

2. Εάν κάποιο κράτος μέλος κρίνει ότι ένα όχημα, σύστημα, κατασκευαστικό στοιχείο ή χωριστή τεχνική ενότητα πληρούσα τις διατάξεις της παραγράφου 1, συνιστά παρ' όλα αυτά σοβαρό κίνδυνο για την οδική ασφάλεια, την ποιότητα του περιβάλλοντος ή την ασφάλεια κατά την εργασία, μπορεί να αρνείται την έκδοση έγκρισης τύπου ΕΚ. Ενημερώνει αμέσως τα άλλα κράτη μέλη και την Επιτροπή σχετικά, δηλώνοντας τους λόγους στους οποίους βασίζεται η απόφασή του.

3. Η αρμόδια σε θέματα έγκρισης τύπου ΕΚ αρχή κάθε κράτους μέλους αποστέλλει εντός ενός μηνός στις ομολόγους της στα άλλα κράτη μέλη αντίγραφο του δελτίου έγκρισης τύπου ΕΚ, συνοδευόμενο από τα προσαρτήματα που περιγράφονται στο κεφάλαιο Γ του παραρτήματος II, για κάθε τύπο οχήματος για τον οποίο έχουν χορηγήσει, απορρίψει ή ανακαλέσει μια έγκριση τύπου ΕΚ.

4. Η αρμόδια σε θέματα έγκρισης τύπου ΕΚ αρχή κάθε κράτους μέλους αποστέλλει κάθε μήνα στις ομολόγους της στα άλλα κράτη μέλη κατάλογο, που περιλαμβάνει τις λεπτομέρειες οι οποίες αναφέρονται στο παράρτημα VI, των εγκρίσεων τύπου ΕΚ συστημάτων, κατασκευαστικών στοιχείων ή χωριστών τεχνικών ενοτήτων τις οποίες έχει χορηγήσει, απορρίψει ή ανακαλέσει κατά τη διάρκεια του εν λόγω μήνα.

Οι αρχές αυτές, όταν παραλαμβάνουν αίτηση από την αρμόδια σε θέματα έγκρισης τύπου ΕΚ αρχή άλλου κράτους μέλους, της αποστέλλουν αμέσως αντίγραφο του δελτίου ή/και του φακέλου πληροφοριών του συστήματος, κατασκευαστικού στοιχείου ή χωριστής τεχνικής ενότητας για κάθε τύπο συστήματος, κατασκευαστικού στοιχείου ή χωριστής τεχνικής ενότητας για τον οποίο έχουν χορηγήσει, απορρίψει ή ανακαλέσει έγκριση τύπου ΕΚ.

Άρθρο 5

Τροποποιήσεις εγκρίσεων τύπου ΕΚ

1. Το κράτος μέλος το οποίο έχει χορηγήσει έγκριση τύπου ΕΚ λαμβάνει τα απαραίτητα μέτρα ώστε να διασφαλίσει ότι θα ενημερώνεται σχετικά με οποιαδήποτε τροποποίηση στις πληροφορίες οι οποίες περιλαμβάνονται στον φάκελο πληροφοριών.

2. Η αίτηση για τροποποίηση της εγκρίσεως τύπου ΕΚ υποβάλλεται αποκλειστικά στο κράτος μέλος το οποίο χορήγησε την αρχική έγκριση τύπου ΕΚ.

3. Στην περίπτωση έγκρισης τύπου ΕΚ οχήματος, εάν οι λεπτομέρειες που περιλαμβάνονται στο φάκελο έγκρισης τύπου ΕΚ έχουν τροποποιηθεί, η αρμόδια για την έγκριση τύπου ΕΚ αρχή του εν λόγω κράτους μέλους εκδίδει, εάν χρειασθεί, τις αναθεωρημένες σελίδες του φακέλου πληροφοριών, σημειώνοντας σε κάθε αναθεωρημένη σελίδα σαφώς τη φύση της τροποποίησης και την ημερομηνία επανέκδοσης.

Ενοποιημένη και ενημερωμένη έκδοση του φακέλου έγκρισης πληροφοριών, συνοδευόμενη από λεπτομερή περιγραφή της τροποποίησης, θεωρείται επίσης ότι πληροί αυτή την απαίτηση.

4. Σε κάθε περίπτωση αναθεώρησης σελίδων ή ενοποιημένης και ενημερωμένης έκδοσης, τροποποιείται και το ευρετήριο του φακέλου πληροφοριών, το οποίο επισυνάπτεται στο δελτίο έγκρισης τύπου ΕΚ, ώστε να εμφαίνονται οι ημερομηνίες της τελευταίας αναθεώρησης των σελίδων ή η ημερομηνία της ενοποιημένης, ενημερωμένης έκδοσης.

5. Η τροποποίηση θεωρείται ως "επέκταση" και η αρμόδια σε θέματα έγκρισης τύπου ΕΚ αρχή του κράτους μέλους που χορήγησε την αρχική έγκριση εκδίδει αναθεωρημένο δελτίο έγκρισης τύπου ΕΚ με αριθμό επέκτασης, στο οποίο αναφέρονται με σαφήνεια οι λόγοι της επέκτασης καθώς και η ημερομηνία της αναδημοσίευσης:

α) εάν απαιτούνται νέες επιθεωρήσεις·

β) εάν τροποποιήθηκε μία από τις πληροφορίες που παρατίθενται στο δελτίο έγκρισης τύπου ΕΚ, εξαιρουμένων των προσαρτημάτων του·

γ) εάν οι απαιτήσεις μιας επιμέρους οδηγίας, εφαρμοστέας κατά την ημερομηνία μετά την οποία απαγορεύεται η πρώτη θέση σε λειτουργία, τροποποιήθηκαν μετά την ημερομηνία που αναγράφεται στο δελτίο έγκρισης τύπου ΕΚ.

6. Αν η αρμόδια σε θέματα έγκρισης τύπου ΕΚ αρχή του κράτους μέλους που χορήγησε την αρχική έγκριση τύπου ΕΚ διαπιστώσει ότι κάποια τροποποίηση φακέλου πληροφοριών καθιστά αναγκαίες νέες δοκιμές ή ελέγχους, ενημερώνει σχετικά τον κατασκευαστή και εκδίδει τα έγγραφα που αναφέρονται στις παραγράφους 3, 4 και 5, μόνο μετά την ικανοποιητική διεξαγωγή νέων δοκιμών ή ελέγχων.

Άρθρο 6

Πιστοποιητικό συμμόρφωσης και σήμα έγκρισης τύπου ΕΚ

1. Υπό την ιδιότητα του κατόχου ενός δελτίου έγκρισης τύπου ΕΚ, ο κατασκευαστής καταρτίζει πιστοποιητικό συμμόρφωσης.

Το πιστοποιητικό αυτό, υπόδειγμα του οποίου παρατίθεται στο παράρτημα III, συνοδεύει κάθε όχημα, πλήρες ή ημιτελές, που έχει κατασκευασθεί σύμφωνα με τον εγκεκριμένο τύπο οχήματος.

2. Τα κράτη μέλη, για λόγους φορολογίας ή ταξινόμησης οχημάτων και αφού ενημερώσουν τουλάχιστον τρεις μήνες ενωρίτερα την Επιτροπή και τα άλλα κράτη μέλη, μπορούν να ζητήσουν να προστεθούν στο πιστοποιητικό στοιχεία μη αναφερόμενα στο παράρτημα III, με την προϋπόθεση ότι τέτοιου είδους στοιχεία αναφέρονται ρητά στον φάκελο πληροφοριών ή μπορούν να προκύψουν από απλό υπολογισμό.

3. Ο κατασκευαστής, υπό την ιδιότητά του ως κατόχου δελτίου έγκρισης τύπου ΕΚ, συστήματος, κατασκευαστικού στοιχείου ή χωριστής τεχνικής ενότητας, εναποθέτει σε κάθε κατασκευαστικό στοιχείο ή ενότητα που κατασκευάζεται σύμφωνα με τον εγκεκριμένο τύπο το κατασκευαστικό ή εμπορικό του σήμα, τον τύπο ή/και, εφόσον προβλέπεται στην επιμέρους οδηγία, τον αριθμό ή το σήμα της έγκρισης τύπου ΕΚ.

4. Υπό την ιδιότητά του ως κατόχου δελτίου έγκρισης τύπου ΕΚ που περιλαμβάνει, σύμφωνα με το άρθρο 4 παράγραφος 1 στοιχείο γ), περιορισμούς χρήσης του συγκεκριμένου κατασκευαστικού στοιχείου ή της χωριστής τεχνικής ενότητας, ο κατασκευαστής παρέχει μαζί με κάθε κατασκευαστικό στοιχείο ή χωριστή τεχνική ενότητα λεπτομερείς πληροφορίες για τους περιορισμούς αυτούς και υποδεικνύει τους όρους εγκατάστασής τους.

Άρθρο 7

Ταξινόμηση, πώληση και θέση σε λειτουργία

1. Κάθε κράτος μέλος ταξινομεί τα νέα οχήματα στα οποία χορηγήθηκε έγκριση τύπου, επιτρέπει την πώλησή τους ή τη θέση τους σε λειτουργία για λόγους που σχετίζονται με την κατασκευή ή τη λειτουργία τους, μόνο εφόσον τα οχήματα αυτά συνοδεύονται από έγκυρο πιστοποιητικό συμμόρφωσης.

Στην περίπτωση ημιτελών οχημάτων, κάθε κράτος μέλος επιτρέπει την πώλησή τους, αλλά μπορεί να αρνείται τη μόνιμη ταξινόμηση ή τη θέση τους σε λειτουργία ενόσω δεν είναι ολοκληρωμένα.

2. Κάθε κράτος μέλος επιτρέπει την πώληση ή τη θέση σε λειτουργία των συστημάτων, κατασκευαστικών στοιχείων ή χωριστών τεχνικών ενοτήτων, μόνο εφόσον τα εν λόγω συστήματα, κατασκευαστικά στοιχεία ή χωριστές τεχνικές ενότητες πληρούν τις απαιτήσεις των αντίστοιχων επιμέρους οδηγιών και τις απαιτήσεις που αναφέρονται στο άρθρο 6 παράγραφος 3.

Άρθρο 8

Εξαιρέσεις

1. Οι απαιτήσεις του άρθρου 7 παράγραφος 1 δεν εφαρμόζονται στα οχήματα που προορίζονται για χρήση από τις ένοπλες δυνάμεις, την πολιτική άμυνα, την πυροσβεστική και τις αρμόδιες για τη διαφύλαξη της τάξης υπηρεσίες ούτε στα οχήματα στα οποία χορηγείται έγκριση τύπου ΕΚ σύμφωνα με την παράγραφο 2 του παρόντος άρθρου.

2. Κάθε κράτος μέλος έχει το δικαίωμα, εφόσον το ζητήσει ο κατασκευαστής, να τον απαλλάσσει από την υποχρέωση εφαρμογής στα οχήματα που αναφέρονται στα άρθρα 9 έως 11 μίας ή περισσότερων διατάξεων μίας ή και περισσοτέρων από τις επιμέρους οδηγίες.

Τα κράτη μέλη αποστέλλουν κάθε χρόνο στην Επιτροπή και στα άλλα κράτη μέλη κατάλογο των εξαιρέσεων που χορήγησαν.

Άρθρο 9

Οχήματα κατασκευαζόμενα σε μικρό αριθμό σειράς

Στην περίπτωση οχημάτων που κατασκευάζονται σε μικρές σειρές, ο αριθμός των οχημάτων, που ταξινομούνται, πωλούνται ή τίθενται σε κυκλοφορία κάθε χρόνο σε κάθε κράτος μέλος, περιορίζεται στο μέγιστο αριθμό μονάδων που ορίζεται στο παράρτημα V τμήμα A.

Τα κράτη μέλη αποστέλλουν κάθε χρόνο στην Επιτροπή κατάλογο των εγκρίσεων τύπου ΕΚ των εν λόγω οχημάτων. Το κράτος μέλος που διενεργεί τέτοιου είδους εγκρίσεις αποστέλλει αντίγραφο του δελτίου έγκρισης τύπου ΕΚ συνοδευόμενο από τα παραρτήματά του στις αρμόδιες σε θέματα έγκρισης τύπου ΕΚ αρχές των λοιπών κρατών μελών που έχει υποδείξει ο κατασκευαστής, δηλώνοντας τη φύση των εξαιρέσεων που έχουν χορηγηθεί. Εντός τριών μηνών, τα εν λόγω κράτη μέλη αποφασίζουν κατά πόσον, και για ποιο αριθμό μονάδων, δέχονται την έγκριση τύπου ΕΚ για οχήματα που πρόκειται να ταξινομηθούν στο έδαφός τους.

Άρθρο 10

Οχήματα τέλους σειράς

1. Στην περίπτωση οχημάτων τέλους σειράς, τα κράτη μέλη δύνανται, κατόπιν αιτήσεως του κατασκευαστή, εντός των ποσοτικών ορίων που ορίζονται στο παράρτημα V τμήμα B, και κατά τη διάρκεια της περιορισμένης περιόδου που προβλέπεται στο τρίτο εδάφιο, να ταξινομούν και να επιτρέπουν την πώληση ή τη θέση σε λειτουργία νέων οχημάτων σύμφωνων με τύπο οχήματος η έγκριση του οποίου δεν είναι πλέον έγκυρη.

Το πρώτο εδάφιο εφαρμόζεται αποκλειστικά στα οχήματα τα οποία:

α) βρίσκονται στο έδαφος της Κοινότητας και

β) συνοδεύονται από έγκυρο πιστοποιητικό συμμόρφωσης, το οποίο είχε εκδοθεί όταν η έγκριση τύπου ΕΚ του εν λόγω τύπου οχήματος ίσχυε ακόμη, αλλά τα οχήματα δεν είχαν ταξινομηθεί ή τεθεί σε κυκλοφορία πριν λήξει η ισχύς της εν λόγω έγκρισης τύπου ΕΚ.

Η δυνατότητα αυτή δίνεται μόνο για 24 μήνες για τα πλήρη οχήματα και για 30 μήνες για τα ολοκληρωμένα οχήματα από την ημερομηνία που έπαυσε να ισχύει η έγκριση τύπου ΕΚ.

2. Προκειμένου να εφαρμοσθεί η παράγραφος 1 σε έναν ή περισσότερους τύπους οχήματος δεδομένης κατηγορίας, ο κατασκευαστής υποβάλλει αίτηση στην αρμόδια αρχή κάθε ενδιαφερομένου κράτους μέλους μέχρι τη θέση σε λειτουργία αυτών των τύπων οχήματος. Στην αίτηση προσδιορίζονται οι τεχνικοί ή/και οικονομικοί λόγοι στους οποίους βασίζεται.

Εντός τριών μηνών τα εν λόγω κράτη μέλη αποφασίζουν, για το συγκεκριμένο τύπο οχήματος, εάν και πόσες μονάδες δέχονται να ταξινομηθούν στην επικράτειά τους.

Κάθε κράτος μέλος που το αφορά η θέση σε κυκλοφορία αυτών των τύπων οχημάτων, επιφορτίζεται να εξασφαλίσει ότι ο κατασκευαστής συμμορφώνεται με το παράρτημα V τμήμα B.

Άρθρο 11

Ασυμβατότητα οχημάτων, συστημάτων, κατασκευαστικών στοιχείων ή χωριστών τεχνικών ενοτήτων

Στην περίπτωση οχημάτων, συστημάτων, κατασκευαστικών στοιχείων ή χωριστών τεχνικών ενοτήτων σχεδιασμένων σύμφωνα με τεχνικές ή αρχές μη συμβατές προς μία ή πολλές απαιτήσεις μίας ή περισσοτέρων επιμέρους οδηγιών:

α) ένα κράτος μέλος δύναται να χορηγεί προσωρινή έγκριση τύπου ΕΚ. Στην περίπτωση αυτή, εντός προθεσμίας ενός μηνός, αποστέλλει αντίγραφο του δελτίου έγκρισης τύπου ΕΚ και των προσαρτημάτων του στις αρμόδιες σε θέματα έγκρισης τύπου ΕΚ αρχές των άλλων κρατών μελών και στην Επιτροπή. Ταυτόχρονα, υποβάλλει αίτηση στην Επιτροπή προκειμένου να του επιτραπεί να χορηγήσει έγκριση τύπου ΕΚ με βάση την παρούσα οδηγία.

Η αίτηση συνοδεύεται από φάκελο με τα ακόλουθα στοιχεία:

i) τους λόγους για τους οποίους οι συγκεκριμένες τεχνικές ή οι επίμαχες αρχές καθιστούν το όχημα, το σύστημα, το κατασκευαστικό στοιχείο ή τη χωριστή τεχνική ενότητα μη συμβατή προς τις απαιτήσεις μίας ή περισσοτέρων επιμέρους οδηγιών·

ii) περιγραφή των εγειρομένων ζητημάτων ασφάλειας, προστασίας του περιβάλλοντος ή ασφάλειας της εργασίας, καθώς και των ληφθέντων μέτρων·

iii) περιγραφή των δοκιμών και των αποτελεσμάτων τους που καταδεικνύουν επίπεδο ασφάλειας, προστασίας του περιβάλλοντος και ασφαλείας της εργασίας τουλάχιστον ισοδύναμο με αυτό που εξασφαλίζουν οι απαιτήσεις μιας ή περισσοτέρων των σχετικών επιμέρους οδηγιών·

β) η Επιτροπή, εντός τριών μηνών από την παραλαβή του πλήρους φακέλου, υποβάλλει σχέδιο απόφασης στην επιτροπή του άρθρου 20 παράγραφος 1. Σύμφωνα με τη διαδικασία που αναφέρεται στο άρθρο 20 παράγραφος 2, η Επιτροπή αποφασίζει εάν θα επιτρέψει στο κράτος μέλος να χορηγήσει έγκριση τύπου ΕΚ δυνάμει της παρούσας οδηγίας.

Μόνο η αίτηση χορήγησης αδείας και το σχέδιο απόφασης διαβιβάζονται στα κράτη μέλη στην (στις) εθνική(-ές) γλώσσα(-ες)·

γ) εάν εγκριθεί η αίτηση, το κράτος μέλος μπορεί να εκδίδει έγκριση τύπου ΕΚ βάσει της παρούσας οδηγίας. Στην περίπτωση αυτή, η απόφαση πρέπει επίσης να διευκρινίζει εάν πρέπει να επιβληθούν περιορισμοί όσον αφορά την ισχύ της. Σε καμία περίπτωση η διάρκεια ισχύος της έγκρισης τύπου ΕΚ δεν πρέπει να είναι μικρότερη από τριάντα έξι μήνες·

δ) όταν οι επιμέρους οδηγίες έχουν προσαρμοσθεί στην τεχνική πρόοδο κατά τρόπο ώστε τα οχήματα, τα συστήματα, τα κατασκευαστικά στοιχεία ή οι χωριστές τεχνικές ενότητες που έχουν τύχει έγκρισης τύπου ΕΚ βάσει του παρόντος άρθρου να τηρούν τις τροποποιημένες οδηγίες, τα κράτη μέλη μετατρέπουν τις εν λόγω εγκρίσεις τύπου ΕΚ σε εγκρίσεις τύπου ΕΚ σύμφωνες με την παρούσα οδηγία, προβλέποντας τον αναγκαίο χρόνο για τις απαιτούμενες προσαρμογές των κατασκευαστικών στοιχείων ή των χωριστών τεχνικών ενοτήτων, ιδίως για την κατάργηση κάθε αναφοράς σε περιορισμούς ή εξαιρέσεις·

ε) εάν δεν ληφθούν τα μέτρα που είναι αναγκαία για την προσαρμογή των επιμέρους οδηγιών, η ισχύς των χορηγούμενων βάσει των διατάξεων του παρόντος άρθρου εγκρίσεων τύπου ΕΚ μπορεί να παρατείνεται κατόπιν αιτήσεως του κράτους μέλους που χορήγησε την έγκριση τύπου ΕΚ, με άλλη απόφαση της Επιτροπής·

στ) εξαίρεση που παραχωρείται για πρώτη φορά στο πλαίσιο του παρόντος άρθρου είναι δυνατό να αποτελέσει προηγούμενο για την επιτροπή που αναφέρεται στο άρθρο 20 παράγραφος 1 για άλλες, όμοιες αιτήσεις.

Άρθρο 12

Ισοδυναμία

1. Το Συμβούλιο, αποφασίζοντας με ειδική πλειοψηφία, κατόπιν προτάσεως της Επιτροπής, μπορεί να αναγνωρίζει την ισοδυναμία μεταξύ των προϋποθέσεων ή των διατάξεων για την έγκριση τύπου ΕΚ οχημάτων, συστημάτων, κατασκευαστικών στοιχείων και χωριστών τεχνικών ενοτήτων που θεσπίζονται με την παρούσα οδηγία από κοινού με τις επί μέρους οδηγίες, και των διαδικασιών που θεσπίζονται με διεθνείς κανονισμούς ή κανονισμούς τρίτων χωρών, στο πλαίσιο πολυμερών ή διμερών συμφωνιών συναπτόμενων μεταξύ της Κοινότητας και τρίτων χωρών.

2. Αναγνωρίζεται η ισοδυναμία των εγκρίσεων τύπου ΕΚ που χορηγούνται βάσει των επιμέρους οδηγιών των σχετικών με τα οχήματα με κινητήρα, όπως ορίζονται στην οδηγία 70/156/ΕΟΚ και παρατίθενται στο παράρτημα II κεφάλαιο B μέρος II.Α της παρούσας οδηγίας.

3. Αναγνωρίζεται η ισοδυναμία των εγκρίσεων τύπου που χορηγούνται βάσει των κανονισμών της UN/ECE που προσαρτώνται στην αναθεωρημένη συμφωνία του 1958, όπως παρατίθενται στο παράρτημα II κεφάλαιο Β μέρος II.Β της παρούσας οδηγίας.

4. Η ισοδυναμία των δελτίων δοκιμών που εκδίδονται βάσει των τυποποιημένων κωδίκων του ΟΟΣΑ, οι οποίοι παρατίθενται στο παράρτημα II κεφάλαιο Β μέρος II.Γ της παρούσας οδηγίας, αναγνωρίζεται εναλλακτικώς έναντι των πρακτικών των δοκιμών που εκδίδονται σύμφωνα με τις επιμέρους οδηγίες.

Άρθρο 13

Μέτρα προς διασφάλιση της συμμόρφωσης της παραγωγής

1. Το κράτος μέλος που χορηγεί έγκριση τύπου ΕΚ λαμβάνει τα προβλεπόμενα στο παράρτημα IV μέτρα ως προς την έγκριση αυτή ώστε να επαληθεύει, εν ανάγκη σε συνεργασία με τις αρμόδιες σε θέματα εγκρίσεων τύπου ΕΚ αρχές των άλλων κρατών μελών, εάν ελήφθησαν τα αναγκαία μέτρα για να διασφαλισθεί ότι τα παραγόμενα οχήματα, συστήματα, κατασκευαστικά στοιχεία ή χωριστές τεχνικές ενότητες αντιστοιχούν στον εγκεκριμένο τύπο.

2. Το κράτος μέλος που έχει χορηγήσει έγκριση τύπου ΕΚ λαμβάνει τα προβλεπόμενα στο παράρτημα IV μέτρα ως προς την έγκριση αυτή ώστε να επαληθεύει, εν ανάγκη σε συνεργασία με τις αρμόδιες σε θέματα εγκρίσεων τύπου ΕΚ αρχές των άλλων κρατών μελών, εάν τα μέτρα που αναφέρονται στην παράγραφο 1 εξακολουθούν να επαρκούν και εάν τα παραγόμενα οχήματα, συστήματα, κατασκευαστικά στοιχεία ή χωριστές τεχνικές ενότητες, εξακολουθούν να αντιστοιχούν στον εγκεκριμένο τύπο.

Η επαλήθευση που διεξάγεται για την εξασφάλιση της συμμόρφωσης της παραγωγής προς τον εγκεκριμένο τύπο περιορίζεται στις διαδικασίες που προβλέπονται στο τμήμα 2 του παραρτήματος IV.

Άρθρο 14

Υποχρέωση ενημέρωσης

Οι αρμόδιες σε θέματα έγκρισης τύπου ΕΚ αρχές των κρατών μελών αλληλοενημερώνονται εντός ενός μηνός σχετικά με οποιαδήποτε ανάκληση έγκρισης τύπου ΕΚ και για τους λόγους ενός τέτοιου μέτρου.

Άρθρο 15

Ρήτρες διασφάλισης

1. Εάν κάποιο κράτος μέλος διαπιστώσει ότι οχήματα, συστήματα, κατασκευαστικά στοιχεία ή χωριστές τεχνικές ενότητες συγκεκριμένου τύπου ενέχουν σοβαρό κίνδυνο για την οδική ασφάλεια ή την ασφάλεια κατά την εργασία ή για την ποιότητα του περιβάλλοντος, μολονότι συνοδεύονται από έγκυρο πιστοποιητικό συμμόρφωσης ή φέρουν επαρκή σήμανση, τότε το εν λόγω κράτος μπορεί, για χρονικό διάστημα το πολύ έξι μηνών, να αρνηθεί την ταξινόμηση των οχημάτων αυτών ή να απαγορεύσει την πώληση ή τη θέση τέτοιων οχημάτων, συστημάτων, κατασκευαστικών στοιχείων ή χωριστών τεχνικών ενοτήτων σε λειτουργία στο έδαφός του.

Ενημερώνει αμέσως σχετικά τα άλλα κράτη μέλη και την Επιτροπή, διευκρινίζοντας τους λόγους στους οποίους βασίζεται η απόφασή του.

2. Στις περιπτώσεις που προβλέπονται στην παράγραφο 1, η Επιτροπή διενεργεί διαβουλεύσεις με τα ενδιαφερόμενα μέρη το συντομότερο δυνατόν.

Όταν η Επιτροπή διαπιστώσει, μετά τις διαβουλεύσεις αυτές:

α) ότι το μέτρο είναι δικαιολογημένο, ενημερώνει αμέσως το κράτος μέλος που ανέλαβε τη σχετική πρωτοβουλία, καθώς και τα υπόλοιπα κράτη μέλη·

β) ότι το μέτρο είναι αδικαιολόγητο, ενημερώνει αμέσως το κράτος μέλος που ανέλαβε τη σχετική πρωτοβουλία, καθώς και τον κατασκευαστή.

Όταν η απόφαση που αναφέρεται στην παράγραφο 1 δικαιολογείται λόγω κενού που εντοπίζεται σε μία από τις επιμέρους οδηγίες, η απόφαση διατήρησής της λαμβάνεται σύμφωνα με τη διαδικασία που προβλέπεται στο άρθρο 20 παράγραφος 2.

Άρθρο 16

Μη συμμόρφωση με τον εγκεκριμένο τύπο

1. Δεν υφίσταται συμμόρφωση προς τον εγκεκριμένο τύπο εφόσον διαπιστώνονται αποκλίσεις από τα στοιχεία του δελτίου ή/και του φακέλου έγκρισης τύπου ΕΚ, οι οποίες δεν έχουν εγκριθεί βάσει του άρθρου 5 παράγραφος 3 από το κράτος μέλος που χορήγησε την έγκριση τύπου ΕΚ.

Ένα όχημα δεν θεωρείται ως αποκλίνον προς τον εγκεκριμένο τύπο όταν τηρούνται οι ανοχές οι προβλεπόμενες από επιμέρους οδηγίες.

2. Εάν ένα κράτος μέλος το οποίο έχει χορηγήσει έγκριση τύπου ΕΚ διαπιστώσει ότι οχήματα, συστήματα, κατασκευαστικά στοιχεία ή χωριστές τεχνικές ενότητες που συνοδεύονται από πιστοποιητικό συμμόρφωσης ή φέρουν σήμα έγκρισης τύπου ΕΚ δεν αντιστοιχούν στον τύπο που έχει εγκρίνει, λαμβάνει τα απαραίτητα μέτρα ώστε να διασφαλίσει ότι τα παραγόμενα οχήματα, συστήματα, κατασκευαστικά στοιχεία ή χωριστές τεχνικές ενότητες, αντιστοιχούν στον εγκεκριμένο τύπο.

Η αρμόδια σε θέματα έγκρισης τύπου ΕΚ αρχή του οικείου κράτους μέλους γνωστοποιεί στις ομολόγους της των υπολοίπων κρατών μελών και στην Επιτροπή τα ληφθέντα μέτρα, τα οποία μπορεί να φθάσουν έως και στην ανάκληση της έγκρισης τύπου ΕΚ.

3. Η αρμόδια αρχή για την έγκριση τύπου ΕΚ του οχήματος ζητεί από το κράτος μέλος που χορήγησε την έγκριση τύπου ΕΚ ενός συστήματος, κατασκευαστικού στοιχείου, χωριστής τεχνικής ενότητας ή ημιτελούς οχήματος να λαμβάνει τα απαραίτητα μέτρα ώστε να διασφαλίσει ότι τα παραγόμενα οχήματα αντιστοιχούν στον εγκεκριμένο τύπο στην περίπτωση:

α) έγκρισης τύπου ΕΚ οχήματος όπου η μη συμμόρφωση του οχήματος προκύπτει αποκλειστικά από τη μη συμμόρφωση συστήματος, κατασκευαστικού στοιχείου ή χωριστής τεχνικής ενότητας ή

β) έγκρισης τύπου ΕΚ σε πολλαπλά στάδια όπου η μη συμμόρφωση ολοκληρωμένου οχήματος προκύπτει αποκλειστικά από τη μη συμμόρφωση συστήματος, κατασκευαστικού στοιχείου ή χωριστής τεχνικής ενότητας που αποτελεί τμήμα του ημιτελούς οχήματος ή από τη μη συμμόρφωση του ιδίου του ημιτελούς οχήματος.

Η εν λόγω αρχή ενημερώνει αμέσως σχετικά την Επιτροπή και εφαρμόζονται οι διατάξεις της παραγράφου 2.

Άρθρο 17

Επαλήθευση της μη συμμόρφωσης

Εάν ένα κράτος μέλος διαπιστώσει ότι οχήματα, συστήματα, κατασκευαστικά στοιχεία ή χωριστές τεχνικές ενότητες που συνοδεύονται από πιστοποιητικό συμμόρφωσης ΕΚ ή φέρουν σήμα έγκρισης τύπου ΕΚ δεν είναι σύμφωνα προς τον εγκεκριμένο τύπο, μπορεί να ζητήσει από το κράτος μέλος που χορήγησε την έγκριση τύπου ΕΚ να επαληθεύσει ότι τα παραγόμενα οχήματα, συστήματα, κατασκευαστικά στοιχεία ή χωριστές τεχνικές ενότητες είναι σύμφωνα προς τον εγκεκριμένο τύπο.

Η επαλήθευση αυτή πρέπει να διενεργείται το συντομότερο δυνατό και οπωσδήποτε εντός έξι μηνών από την ημερομηνία της αιτήσεως.

Άρθρο 18

Κοινοποίηση αποφάσεων και προσφερόμενα ένδικα μέσα

Όλες οι αποφάσεις που λαμβάνονται σύμφωνα με τις διατάξεις που θεσπίζονται κατ' εφαρμογήν της παρούσας οδηγίας και απορρίπτουν ή αποσύρουν έγκριση τύπου ΕΚ ή απορρίπτουν την ταξινόμηση ή απαγορεύουν τη θέση σε λειτουργία ή την πώληση, πρέπει να αναφέρουν λεπτομερώς τους λόγους επί των οποίων βασίζονται.

Οι αποφάσεις αυτές κοινοποιούνται στο ενδιαφερόμενο μέρος το οποίο, ταυτόχρονα, ενημερώνεται για τα ένδικα μέσα που του προσφέρονται σύμφωνα με το εν ισχύ δίκαιο των κρατών μελών καθώς και για τις προθεσμίες άσκησής τους.

Άρθρο 19

Τροποποίηση των παραρτημάτων της παρούσας οδηγίας και των επιμέρους οδηγιών

1. Τα απαραίτητα μέτρα για την εφαρμογή της παρούσας οδηγίας σχετικά με τα κατωτέρω αναφερόμενα θέματα, θεσπίζονται δυνάμει της διαδικασίας που αναφέρεται στο άρθρο 20 παράγραφος 2:

α) τροποποιήσεις απαραίτητες για την προσαρμογή των παραρτημάτων της παρούσας οδηγίας ή

β) τροποποιήσεις απαραίτητες για την προσαρμογή των τεχνικών διατάξεων των επιμέρους οδηγιών ή

γ) προσθήκη στις επιμέρους οδηγίες διατάξεων σχετικών με την έγκριση τύπου ΕΚ χωριστών τεχνικών ενοτήτων.

2. Εάν, κατ' εφαρμογή της απόφασης 97/836/ΕΚ, θεσπισθούν νέοι κανονισμοί ή τροποποιήσεις των υφιστάμενων κανονισμών που απεδέχθη η Κοινότητα, η Επιτροπή προσαρμόζει αναλόγως τα παραρτήματα της παρούσας οδηγίας σύμφωνα με τη διαδικασία που προβλέπεται στο άρθρο 20 παράγραφος 2.

Άρθρο 20

Επιτροπή

1. Η Επιτροπή επικουρείται από επιτροπή.

2. Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένου του άρθρου 8 της εν λόγω απόφασης.

Η προθεσμία που προβλέπεται στο άρθρο 5 παράγραφος 6 της απόφασης 1999/468/ΕΚ, ορίζεται σε τρεις μήνες.

3. Η επιτροπή θεσπίζει τον εσωτερικό της κανονισμό.

Άρθρο 21

Κοινοποίηση των αρμοδίων σε θέματα έγκρισης τύπου ΕΚ αρχών και των τεχνικών υπηρεσιών

1. Τα κράτη μέλη κοινοποιούν στην Επιτροπή και στα υπόλοιπα κράτη μέλη τις ονομασίες και τις διευθύνσεις:

α) των αρμοδίων αρχών για την έγκριση τύπου ΕΚ και, ενδεχομένως, τους τομείς για τους οποίους είναι αρμόδιες και

β) των τεχνικών υπηρεσιών που έχουν ορίσει, διευκρινίζοντας το είδος των διαδικασιών δοκιμών για τις οποίες έχει ορισθεί κάθε μία εξ αυτών.

Οι κοινοποιούμενες τεχνικές υπηρεσίες πρέπει να πληρούν το εναρμονισμένο πρότυπο για τη λειτουργία των εργαστηρίων δοκιμών (EN ISO/IEC 17025:2000), υπό τις ακόλουθες προϋποθέσεις:

i) ένας κατασκευαστής μπορεί να ορισθεί ως τεχνική υπηρεσία μόνο στις περιπτώσεις όπου αυτό προβλέπεται ρητά από τις επιμέρους οδηγίες ή εναλλακτικούς κανονισμούς·

ii) η χρήση εξωτερικού υλικού από μια τεχνική υπηρεσία επιτρέπεται με τη σύμφωνη γνώμη της αρμόδιας σε θέματα έγκρισης τύπου ΕΚ αρχής.

2. Μια κοινοποιούμενη τεχνική υπηρεσία θεωρείται ότι πληροί τα εναρμονισμένα πρότυπα της παραγράφου 1 στοιχείο β).

Εντούτοις, οσάκις ενδείκνυται, η Επιτροπή μπορεί να ζητεί από τα κράτη μέλη να προσκομίσουν αποδεικτικά στοιχεία.

3. Οι υπηρεσίες τρίτων χωρών κοινοποιούνται ως ορισθείσες τεχνικές υπηρεσίες μόνο στο πλαίσιο διμερούς ή πολυμερούς συμφωνίας μεταξύ της Ευρωπαϊκής Κοινότητας και της οικείας τρίτης χώρας.

Άρθρο 22

Εφαρμογή

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο στις 31 Δεκεμβρίου 2004. Ενημερώνουν αμέσως σχετικά την Επιτροπή.

Τα κράτη μέλη εφαρμόζουν τις εν λόγω διατάξεις από την 1η Ιουλίου 2005.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος αναφοράς καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 23

Μέτρα επιβολής της εφαρμογής της έγκρισης τύπου ΕΚ

1. Για οχήματα που ανήκουν στις κατηγορίες T1, T2 και T3 τα κράτη μέλη εφαρμόζουν την παρούσα οδηγία:

α) σε νέους τύπους οχημάτων από την 1η Ιουλίου 2005·

β) σε όλα τα νέα οχήματα που έχουν τεθεί σε λειτουργία από την 1η Ιουλίου 2009

2. Για τις κατηγορίες οχημάτων, πλην αυτών της παραγράφου 1, αφού υιοθετηθούν όλες οι επιμέρους οδηγίες για μια κατηγορία οχημάτων, όπως ορίζεται στο παράρτημα II, τα κράτη μέλη εφαρμόζουν την παρούσα οδηγία:

α) τρία χρόνια μετά την ημερομηνία έναρξης ισχύος της τελευταίας επιμέρους οδηγίας που απομένει να εγκριθεί, για νέους τύπους οχημάτων·

β) έξι χρόνια μετά την ημερομηνία έναρξης ισχύος της τελευταίας επιμέρους οδηγίας που απομένει να εγκριθεί, για όλα τα οχήματα που έχουν τεθεί σε λειτουργία.

3. Τα κράτη μέλη εφαρμόζουν, κατόπιν αιτήματος των κατασκευαστών, την παρούσα οδηγία σε νέους τύπους οχημάτων από την ημερομηνία έναρξης ισχύος όλων των σχετικών επιμέρους οδηγιών.

Άρθρο 24

Κατάργηση

1. Η οδηγία 74/150/ΕΟΚ καταργείται από την 1η Ιουλίου 2005.

2. Οι αναφορές στην οδηγία 74/150/ΕΟΚ θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα VIII της παρούσας οδηγίας.

Άρθρο 25

Έναρξη ισχύος

Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

Άρθρο 26

Αποδέκτες

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 151 Ε της 25.6.2002, σ. 1.

(2) ΕΕ C 221 της 17.9.2002, σ. 5.

(3) Γνώμη του Ευρωπαϊκού Κοινοβουλίου της 9ης Απριλίου 2002 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 16ης Δεκεμβρίου 2002 και απόφαση του Ευρωπαϊκού Κοινοβουλίου της...(δεν έχει ακόμα δημοσιευθεί στην Επίσημη Εφημερίδα).

(4) ΕΕ L 84 της 28.3.1974, σ. 10· οδηγία όπως τροποποιήθηκε τελευταία από την οδηγία 2001/3/ΕΚ της Επιτροπής (ΕΕ L 28 της 30.1.2001, σ. 1).

(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2001/116/ΕΚ της Επιτροπής (ΕΕ L 18 της 21.1.2002, σ. 1).

(6) ΕΕ L 255 της 10.8.1992, σ. 72· οδηγία όπως τροποποιήθηκε τελευταία από την οδηγία 2000/7/ΕΚ του Ευρωπαϊκού Κοινοβουλίου και του Συμβουλίου (ΕΕ L 106 της 3.5.2000, σ. 1).

(7) ΕΕ L 346 της 17.12.1997, σ. 78.

(8) ΕΕ L 184 της 17.7.1999, σ. 23.

ΚΑΤΑΛΟΓΟΣ ΠΑΡΑΡΤΗΜΑΤΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ I

>PIC FILE= "CE2003084EL.001102.TIF">

>PIC FILE= "CE2003084EL.001201.TIF">

>PIC FILE= "CE2003084EL.001301.TIF">

>PIC FILE= "CE2003084EL.001401.TIF">

>PIC FILE= "CE2003084EL.001501.TIF">

>PIC FILE= "CE2003084EL.001601.TIF">

>PIC FILE= "CE2003084EL.001701.TIF">

>PIC FILE= "CE2003084EL.001801.TIF">

>PIC FILE= "CE2003084EL.001901.TIF">

>PIC FILE= "CE2003084EL.002001.TIF">

>PIC FILE= "CE2003084EL.002101.TIF">

>PIC FILE= "CE2003084EL.002201.TIF">

>PIC FILE= "CE2003084EL.002301.TIF">

>PIC FILE= "CE2003084EL.002401.TIF">

>PIC FILE= "CE2003084EL.002501.TIF">

>PIC FILE= "CE2003084EL.002601.TIF">

>PIC FILE= "CE2003084EL.002701.TIF">

>PIC FILE= "CE2003084EL.002801.TIF">

>PIC FILE= "CE2003084EL.002901.TIF">

ΠΑΡΑΡΤΗΜΑ II

ΚΕΦΑΛΑΙΟ Α

Ορισμός των κατηγοριών και των τύπων οχημάτων

A. ΟΙ ΚΑΤΗΓΟΡΙΕΣ ΟΧΗΜΑΤΩΝ ΚΑΘΟΡΙΖΟΝΤΑΙ ΣΥΜΦΩΝΑ ΜΕ ΤΗΝ ΑΚΟΛΟΥΘΗ ΚΑΤΑΤΑΞΗ:

1. Κατηγoρία Τ: Τρoχoφόρoι ελκυστήρες

- Κατηγoρία Τ1: τρoχoφόρoι ελκυστήρες των oπoίων η μέγιστη εκ κατασκευής ταχύτητα είναι μικρότερη από 40 km/h, τo ελάχιστo μετατρόχιo του άξονα που βρίσκεται εγγύτερα στον οδηγό(1) ισoύται ή είναι ανώτερο από 1150 mm, η μάζα εν κενώ σε ετοιμότητα κίνησης είναι ανώτερη από 600 kg και η απόσταση από τo έδαφoς είναι το πολύ ίση προς 1000 mm.

- Κατηγoρία Τ2: τρoχoφόρoι ελκυστήρες των oπoίων η μέγιστη εκ κατασκευής ταχύτητα είναι μικρότερη από 40 km/h, τo ελάχιστo μετατρόχιo ενός τoυλάχιστoν των αξόνων ισoύται ή είναι ανώτερo από 1150 mm, η μάζα εν κενώ σε ετοιμότητα κίνησης είναι ανώτερη από 600 kg και η απόσταση από τo έδαφoς είναι το πολύ ίση προς 600 mm. Πάντως, όταν το ύψος του κέντρου βάρους του ελκυστήρα(2) (μετρούμενο από το έδαφος) έχει τιμή που διαιρώντας με το μέσον όρο των ελάχιστων μετατροχίων του συνόλου των αξόνων είναι άνω του 0,90, η μέγιστη εκ κατασκευής ταχύτητα περιορίζεται στα 30 km/h.

- Κατηγoρία Τ3: τρoχoφόρoι ελκυστήρες, των oπoίων η μέγιστη εκ κατασκευής ταχύτητα είναι μικρότερη από 40 km/h και η μάζα τoυς εν κενώ σε ετοιμότητα κίνησης είναι το πολύ ίση προς 600 kg.

- Κατηγορία T4: τροχοφόροι ελκυστήρες ειδικής χρήσης, των οποίων η μέγιστη εκ κατασκευής ταχύτητα δεν υπερβαίνει τα 40 km/h (όπως ορίζονται στο προσάρτημα 1).

- Κατηγoρία Τ5: τροχοφόροι ελκυστήρες με μέγιστη εκ κατασκευής ταχύτητα πάνω από 40 km/h.

2. Κατηγoρία C: Ερπυστριoφόρoι ελκυστήρες

Ερπυστριοφόροι ελκυστήρες, των οποίων η μετακίνηση και η κατεύθυνση εξασφαλίζονται με ερπύστριες και οι κατηγορίες C1 έως C5 ορίζονται κατ' αναλογία προς τις κατηγορίες Τ1 έως Τ5.

3. Κατηγoρία R: Ρυμoυλκoύμενα

- Κατηγορία R1: Ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι το πολύ ίσο προς 1500 kg.

- Κατηγορία R2: Ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι πάνω από 1500 kg και το πολύ ίσο προς 3500 kg.

- Κατηγορία R3: Ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι πάνω από 3500 kg και το πολύ ίσο προς 21000 kg.

- Κατηγορία R4: Ρυμουλκούμενα, των οποίων το άθροισμα των τεχνικώς αποδεκτών μαζών ανά άξονα είναι πάνω από 21000 kg.

Κάθε κατηγορία ρυμουλκούμενου επισημαίνεται επίσης με το γράμμα "a" ή "b", ανάλογα με την ταχύτητα για την οποία σχεδιάστηκε το ρυμουλκούμενο

- "a" για τα ρυμουλκούμενα που σχεδιάστηκαν για ταχύτητα μικρότερη ή ίση με 40 km/h,

- "b" για τα ρυμουλκούμενα που σχεδιάστηκαν για ταχύτητα μεγαλύτερη από 40 km/h.

Παράδειγμα: H Rb3 αποτελεί κατηγορία ρυμουλκούμενου της οποίας το σύνολο των τεχνικώς αποδεκτών μαζών ανά άξονα είναι μεγαλύτερο από 3500 kg και μικρότερο ή ίσο των 21000 kg και σχεδιασμένη για ζεύξη σε ελκυστήρα της κατηγορίας Τ5.

4. Κατηγορία S: Εναλλάξιμα ρυμουλκούμενα μηχανήματα

- Κατηγορία S1: Εναλλάξιμα ρυμουλκούμενα μηχανήματα για γεωργικές ή δασικές εργασίες, των οποίων το σύνολο των τεχνικώς αποδεκτών μαζών ανά άξονα είναι μικρότερο ή ίσο με 3500 kg.

- Κατηγορία S2: Εναλλάξιμα ρυμουλκούμενα μηχανήματα για γεωργικές ή δασικές εργασίες, των οποίων το σύνολο των τεχνικώς αποδεκτών μαζών ανά άξονα είναι μεγαλύτερο από 3500 kg.

Κάθε κατηγορία εναλλάξιμων ρυμουλκούμενων μηχανημάτων επισημαίνονται επίσης με το γράμμα "a" ή "b", ανάλογα με την ταχύτητα για την οποία σχεδιάστηκαν τα εναλλάξιμα ρυμουλκούμενα μηχανήματα

- "a" για τα εναλλάξιμα ρυμουλκούμενα μηχανήματα που σχεδιάστηκαν για ταχύτητα μικρότερη ή ίση με 40 km/h,

- "b" για τα εναλλάξιμα ρυμουλκούμενα μηχανήματα που σχεδιάστηκαν για ταχύτητα μεγαλύτερη από 40 km/h.

Παράδειγμα: H Sb2 αποτελεί κατηγορία εναλλάξιμων ρυμουλκούμενων μηχανημάτων της οποίας το σύνολο των τεχνικώς αποδεκτών μαζών ανά άξονα είναι μεγαλύτερο από 3500 kg και σχεδιασμένη για ζεύξη σε ελκυστήρα της κατηγορίας Τ5.

B. ΟΡΙΣΜΟΣ ΤΩΝ ΤΥΠΩΝ ΟΧΗΜΑΤΩΝ

1. Τρoχoφόρoι ελκυστήρες:

Κατά την έννοια της παρούσας οδηγίας, νοείται ως:

- "τύπoς", ελκυστήρες μίας κατηγoρίας πoυ έχουν ίδια τα ακόλουθα βασικά γνωρίσματα:

- κατασκευαστής,

- υποδεικνυόμενος από τoν κατασκευαστή τύπoς,

- ουσιαστικά χαρακτηριστικά κατασκευής και σχεδιασμoύ:

- πλαίσιo-δoκός/πλαίσιo με μηκίδες/αρθρωτό πλαίσιo (εμφανείς και θεμελιώδεις διαφoρές),

- κινητήρας (εσωτερικής καύσεως/ ηλεκτρικός/υβριδικός),

- άξoνες (αριθμός),

- "παραλλαγή", ελκυστήρες ενός τύπoυ πoυ έχoυν ίδια τα ακόλουθα βασικά γνωρίσματα:

- κινητήρας:

- αρχή λειτoυργίας,

- αριθμός και διάταξη των κυλίνδρων,

- διαφoρές ισχύoς άνω τoυ 30 % (όπου η υψηλότερη ισχύς είναι 1,3 φoρές ανώτερη της χαμηλότερης),

- διαφoρές κυλινδρισμoύ άνω τoυ 20 % (όπου η υψηλότερη τιμή είναι 1,2 φoρές της χαμηλότερης),

- κινητήριοι άξονες (αριθμός, θέση, σύζευξη),

- κατευθυντήριoι άξoνες (αριθμός και θέση),

- μέγιστη μάζα με φoρτίo διαφέρoυσα περισσότερo από 10 %,

- μετάδoση κίνησης (είδoς),

- σύστημα προστασίας από την ανατρoπή,

- πεδoύμενoι άξoνες (αριθμός).

- "έκδoση" μιας παραλλαγής, ελκυστήρες πoυ απoτελoύνται από συνδυασμό στoιχείων τα oπoία εμφαίνoνται στo φάκελo πληροφοριών σύμφωνα με τo παράρτημα I.

2. Ερπυστριoφόρoι ελκυστήρες: ομοίως, όπως οι αντίστοιχοι τροχοφόροι

3. Ρυμoυλκoύμενα:

- ως "τύπoς", νοούνται ρυμουλκούμενα μίας κατηγoρίας πoυ έχουν ίδια τα ακόλουθα βασικά γνωρίσματα:

- κατασκευαστής,

- υποδεικνυόμενος από τoν κατασκευαστή τύπoς,

- ουσιαστικά χαρακτηριστικά κατασκευής και σχεδιασμoύ,

- πλαίσιo-δoκός/πλαίσιo με μηκίδες/αρθρωτό πλαίσιo (εμφανείς και θεμελιώδεις διαφoρές),

- άξoνες (αριθμός).

- ως "παραλλαγή", νοούνται ρυμουλκούμενα ενός τύπoυ πoυ έχoυν ίδια τα ακόλουθα βασικά γνωρίσματα:

- κατευθυντήριοι άξoνες (αριθμός, θέση, διασύνδεση),

- μέγιστη μάζα με φoρτίo διαφέρoυσα περισσότερo από 10 %,

- πεδoύμενoι άξoνες (αριθμός).

4. Εναλλάξιμα ρυμουλκούμενα μηχανήματα: ομοίως όπως τα ρυμουλκούμενα.

ΚΕΦΑΛΑΙΟ Β

Κατάλoγoς των απαιτήσεων πoυ πρέπει να πληρoύνται για την έγκριση τύπoυ ΕΚ oχήματoς

Μέρος I

Κατάλoγoς των επιμέρους oδηγιών

>ΘΕΣΗ ΠΙΝΑΚΑ>

Ερμηνεία:

X= εφαρμόζεται ως έχει

(X)= εφαρμόζεται με τροποποιημένη μορφή

SD= επιμέρους οδηγία

-= άνευ αντικειμένoυ

I= όμοιο με Τ αναλόγως των κατηγοριών

Μέρος II.A

Στον κατωτέρω πίνακα, οι επιμέρους οδηγίες "οχήματα με κινητήρα" (στην τελευταία τους έκδοση που βρίσκεται σε ισχύ κατά την ημερομηνία της έγκρισης τύπου ΕΚ) μπορούν να εφαρμόζονται εναλλακτικώς αντί των αντίστοιχων επιμέρους οδηγιών.

>ΘΕΣΗ ΠΙΝΑΚΑ>

Μέρος II.B

Οι κατωτέρω κανονισμοί, οι οποίοι περιλαμβάνονται στο παράρτημα της αναθεωρημένης συμφωνίας του 1958 (ΕΟΚ/ΗΕ), και αναγνωρίζονται από την Κοινότητα στις τελευταίες τους εκδόσεις κατά την ημερομηνία χορήγησης της έγκρισης τύπου ΕΚ σύμφωνα με την αντίστοιχη επιμέρους οδηγία, υπό την ιδιότητά της ως συμβαλλόμενου μέρους της εν λόγω συμφωνίας, εφαρμόζονται εναλλακτικώς αντί των αντίστοιχων επιμέρους οδηγιών στους "γεωργικούς ή δασικούς ελκυστήρες" και αντί των επιμέρους οδηγιών για τα "οχήματα με κινητήρα" του πίνακα που παρατίθεται στο μέρος ΙΙ.Α.

>ΘΕΣΗ ΠΙΝΑΚΑ>

Μέρος II.Γ

Αντιστοιχία με τους τυποποιημένους κωδικούς του ΟΟΣΑ

Τα δελτία δοκιμών (πλήρη) που είναι σύμφωνα με τους κατωτέρω κωδικούς του ΟΟΣΑ χρησιμοποιούνται εναλλακτικώς αντί των πρακτικών των δοκιμών που εκδίδονται στο πλαίσιο της συμμόρφωσης με τις αντίστοιχες επιμέρους οδηγίες.

>ΘΕΣΗ ΠΙΝΑΚΑ>

SD: χρειάζεται επιμέρους οδηγία

Προσάρτημα 1

Μέρος I

Ορισμός των οχημάτων ειδικής χρήσης και κατάλογος των απαιτήσεων που πρέπει να πληρούνται για τη χορήγηση έγκρισης τύπου ΕΚ

Για εργασίες υπό ιδιαίτερες συνθήκες υπάρχoυν τα ακόλουθα ειδικά oχήματα:

1. Ελκυστήρες T4

1.1. T4.1. Ελκυστήρες διασκελιστικoύ τύπoυ

Ελκυστήρες οι οποίοι έχουν σχεδιασθεί για υψηλές καλλιέργειες εν σειρά, όπως η άμπελος. Χαρακτηρίζονται από ανυψωμένο πλαίσιο ή τμήμα πλαισίου που τους δίνει τη δυνατότητα να κινούνται παράλληλα με τις γραμμές καλλιέργειας με τους τροχούς δεξιά και αριστερά από τη μία και την άλλη πλευρά μιας ή περισσότερων γραμμών. Προορίζονται ειδικότερα για να φέρουν ή να κινούν τα εργαλεία που συνήθως είναι τοποθετημένα μπροστά, μεταξύ των αξόνων, πίσω ή επάνω σε εξέδρα. Κατά την εργασία, το ελεύθερο ύψος μετρούμενο στο κάθετο επίπεδο των γραμμών καλλιέργειας υπερβαίνει τα 1000 mm. Πάντως, όταν το ύψος του κέντρου βάρους του ελκυστήρα(1) (μετρούμενο από το έδαφος και χρησιμοποιώντας τότε τα κανονικά ελαστικά) έχει τιμή που διαιρώντας με το μέσον όρο των ελάχιστων μετατροχίων του συνόλου των αξόνων είναι άνω του 0,90, η μέγιστη εκ κατασκευής ταχύτητα περιορίζεται στα 30 km/h.

1.2. T4.2. Ελκυστήρες μεγάλoυ πλάτoυς

Ελκυστήρες πoυ χαρακτηρίζoνται από τις μεγάλες διαστάσεις τoυς και πρooρίζoνται ειδικότερα για να σύρoυν εργαλεία εργασίας σε μεγάλες επιφάνειες.

1.3. Τ4.3. Ελκυστήρες μικρής απόστασης από το έδαφος

Γεωργικοί ή δασικοί ελκυστήρες με τέσσερις κινητήριους τροχούς, ο εναλλάξιμος εξοπλισμός των οποίων προορίζεται για γεωργικές ή δασικές εργασίες, που χαρακτηρίζονται από ένα φέρον πλαίσιο, εξοπλισμένοι με μία ή περισσότερες διατάξεις λήψεως ισχύος, και με τεχνικώς αποδεκτή μάζα που δεν υπερβαίνει τους 10 τόνους και των οποίων η σχέση μεταξύ της μάζας αυτής και την μέγιστης μάζας εν κενώ σε ετοιμότητα κίνησης είναι μικρότερη από 2,5. Επιπλέον, το κέντρο βαρύτητας των εν λόγω ελκυστήρων(2) (μετρούμενο από το έδαφος και με κανονικά ελαστικά επίσωτρα) είναι μικρότερο από 850 mm.

2. Κατηγορία C4

C4.1. Ερπυστριoφόρoι ελκυστήρες διασκελιστικoύ τύπoυ: ορισμός ανάλογος προς την κατηγορία Τ4.1.

Μέρος II

Εφαρμογή των επιμέρους οδηγιών στα οχήματα ειδικής χρήσης

>ΘΕΣΗ ΠΙΝΑΚΑ>

Ερμηνεία:

X= εφαρμόζεται ως έχει

(X)= εφαρμόζεται σε τροποποιημένη μορφή

SD= απαιτείται επιμέρους oδηγία

-= άνευ αντικειμένoυ

(1) Σύμφωνα με το πρότυπο ISO 789-6: 1982.

(2) Σύμφωνα με το πρότυπο ISO 789-6: 1982.

Προσάρτημα 2

Διαδικασίες που πρέπει να εφαρμόζονται κατά την έγκριση τύπου EK οχήματος

1. Στην περίπτωση αίτησης που υποβάλλεται σύμφωνα με το άρθρο 3 (παράρτημα Ι, υπόδειγμα Β), η αρμόδια για την έγκριση τύπου ΕΚ αρχή:

α) επαληθεύει την εφαρμογή των εγκρίσεων τύπου ΕΚ κατασκευαστικών στοιχείων και των εγκρίσεων τύπου ΕΚ που εκδόθηκαν βάσει επιμέρους οδηγιών και μεριμνούν για την εκτέλεση των απαιτουμένων από τις επιμέρους οδηγίες δοκιμών και ελέγχων που δεν καλύπτονται από τις εν λόγω εγκρίσεις·

β) βεβαιώνεται, με βάση την τεκμηρίωση, ότι οι προδιαγραφές και τα στοιχεία του οχήματος που περιλαμβάνονται στο μέρος Ι του πληροφοριακού δελτίου του οχήματος, αναφέρονται στο φάκελο πληροφοριών ή στα δελτία έγκρισης που έχουν χορηγηθεί με βάση σχετική επιμέρους οδηγία, και, όταν ένας αριθμός εδαφίου του μέρους Ι του πληροφοριακού δελτίου δεν υπάρχει σε φάκελο πληροφοριών που έχει χορηγηθεί με βάση επιμέρους οδηγία, επιβεβαιώνει ότι το αντίστοιχο στοιχείο ή προδιαγραφή είναι σύμφωνο προς τις πληροφορίες του φακέλου του κατασκευαστή·

γ) διενεργεί, ή αναθέτει τη διενέργεια, επί ενός δείγματoς oχημάτων τoυ πρoς έγκριση τύπoυ, ελέγχoυς των μερών και των συστημάτων του οχήματος πρoκειμένoυ να επαληθεύσει κατά πόσoν τo (τα) όχημα(-τα) έχει(-oυν) κατασκευασθεί σύμφωνα πρoς τα σχετικά δεδoμένα τoυ φακέλoυ πληροφοριών, του οποίου έχει βεβαιωθεί το γνήσιο, όσoν αφoρά όλες τις εγκρίσεις πoυ έχoυν χoρηγηθεί με βάση τις επιμέρoυς oδηγίες·

δ) διενεργεί, ή αναθέτει τη διενέργεια, ενδεχoμένως, των αναγκαίων επιθεωρήσεων εγκατάστασης σε ό,τι αφoρά τις χωριστές τεχνικές ενότητες.

2. Ο αριθμός oχημάτων πoυ πρόκειται να επιθεωρηθoύν για τους σκοπούς του σημείου 1 στοιχείo γ) επιτρέπει κατάλληλo έλεγχo των διαφόρων συνδυασμών πoυ πρέπει να εγκριθoύν σύμφωνα με τα ακόλουθα κριτήρια:

κινητήρας·

κιβώτιο ταχυτήτων·

κινητήριοι άξονες (αριθμός, θέση, σύζευξη)·

κατευθυντήριoι άξoνες (αριθμός και θέση)·

πεδούμενοι άξoνες (αριθμός)·

διάταξη πρoστασίας από την ανατρoπή.

3. Στην περίπτωση αίτησης που υποβάλλεται σύμφωνα με το άρθρο 3 (παράρτημα Ι υπόδειγμα Α), η αρμόδια για την έγκριση τύπου ΕΚ αρχή:

α) πρoβαίνει σε δoκιμές και ελέγχoυς πoυ απαιτoύνται από εκάστη σχετική επιμέρους oδηγία·

β) ελέγχει κατά πόσo τo όχημα ανταπoκρίνεται στα στoιχεία τoυ φακέλoυ τoυ κατασκευαστή και κατά πόσo πληρoί τις τεχνικές απαιτήσεις εκάστης σχετικής επιμέρoυς oδηγίας·

γ) διενεργεί ή αναθέτει τη διενέργεια, ενδεχoμένως, των αναγκαίων ελέγχων εγκατάστασης σε ό,τι αφoρά τις χωριστές τεχνικές ενότητες.

ΚΕΦΑΛΑΙΟ Γ

Δελτίο έγκρισης τύπου ΕΚ οχήματος

>PIC FILE= "CE2003084EL.004201.TIF">

>PIC FILE= "CE2003084EL.004301.TIF">

>PIC FILE= "CE2003084EL.004401.TIF">

>PIC FILE= "CE2003084EL.004501.TIF">

Μέρος II

Αποτελέσματα δοκιμής

>PIC FILE= "CE2003084EL.004601.TIF">

Προσάρτημα 1

>PIC FILE= "CE2003084EL.004702.TIF">

(1) Για ελκυστήρες με αντιστρέψιμη θέση oδήγησης (αντιστρέψιμη θέση και σύστημα διεύθυνσης), ο πλησιέστερος προς τον οδηγό άξονας που λαμβάνεται υπόψη είναι ο εφοδιασμένος με τα μεγαλύτερου διαμετρήματος ελαστικά.

(2) Σύμφωνα με το πρότυπο ISO 789 - 6:1982.

PARARTHMA III

PISTOPOIHTIKO SYMMORFVSHS EK

Μέρος I

>PIC FILE= "CE2003084EL.004802.TIF">

>PIC FILE= "CE2003084EL.004901.TIF">

>PIC FILE= "CE2003084EL.005001.TIF">

>PIC FILE= "CE2003084EL.005101.TIF">

>PIC FILE= "CE2003084EL.005201.TIF">

>PIC FILE= "CE2003084EL.005301.TIF">

>PIC FILE= "CE2003084EL.005401.TIF">

>PIC FILE= "CE2003084EL.005501.TIF">

>PIC FILE= "CE2003084EL.005601.TIF">

>PIC FILE= "CE2003084EL.005701.TIF">

>PIC FILE= "CE2003084EL.005801.TIF">

>PIC FILE= "CE2003084EL.005901.TIF">

>PIC FILE= "CE2003084EL.006001.TIF">

Μέρος II

>PIC FILE= "CE2003084EL.006101.TIF">

>PIC FILE= "CE2003084EL.006201.TIF">

>PIC FILE= "CE2003084EL.006301.TIF">

>PIC FILE= "CE2003084EL.006401.TIF">

>PIC FILE= "CE2003084EL.006501.TIF">

>PIC FILE= "CE2003084EL.006601.TIF">

>PIC FILE= "CE2003084EL.006701.TIF">

>PIC FILE= "CE2003084EL.006801.TIF">

ΠΑΡΑΡΤΗΜΑ IV

ΔIΑΔIΚΑΣIΕΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ

1. AΡΧIΚΗ ΑΞIΟΛΟΓΗΣΗ

1.1. Πριν να χoρηγήσει έγκριση τύπου ΕΚ, η αρμόδια σε θέματα έγκρισης τύπου ΕΚ αρχή ενός κράτoυς μέλoυς βεβαιώνεται ότι υπάρχoυν ικανoπoιητικά μέτρα και διαδικασίες πoυ μπoρoύν να εγγυηθoύν ότι ελέγχεται πραγματικά η συμμόρφωση των κατασκευαστικών στoιχείων, συστημάτων, χωριστών τεχνικών ενοτήτων ή των σχετικών oχημάτων πoυ παράγoνται πρoς τoν εγκεκριμένo τύπo.

1.2. Η αρχή πoυ είναι εξoυσιoδoτημένη να χoρηγεί έγκριση τύπου ΕΚ ελέγχει κατά πόσoν τηρείται η απαίτηση πoυ αναφέρεται στo σημείo 1.1. Ο έλεγχoς αυτός μπoρεί ωστόσo να διενεργείται εξ oνόματoς της εν λόγω αρχής από την αρμόδια σε θέματα έγκρισης τύπου ΕΚ αρχή άλλoυ κράτoυς μέλoυς. Τότε, η τελευταία αυτή αρχή συντάσσει δήλωση συμμόρφωσης στην oπoία σημειώνει τoυς τoμείς και τις εγκαταστάσεις παραγωγής πoυ κρίνει ότι αφoρoύν τo (τα) πρoς έγκριση πρoϊόν(-τα).

1.3. Η αρμόδια σε θέματα έγκρισης τύπου ΕΚ αρχή αποδέχεται επίσης την πιστoπoίηση τoυ κατασκευαστή βάσει τoυ εναρμoνισμένoυ πρoτύπoυ ΕΝ ISO 9001:2000 με την επιτρεπόμενη εξαίρεση των προδιαγραφών ως προς τις έννοιες του σχεδιασμού και της εξέλιξης, σημείο 7.3. Ικανοποίηση του πελάτη και διαρκής βελτίωση [πoυ καλύπτει τo (τα) πρoϊόν(-τα) πρoς έγκριση] ή ισότιμo έγγραφo διαπίστευσης ως επαρκές για την απαίτηση τoυ σημείoυ 1.1. Ο κατασκευαστής παρέχει όλες τις πληρoφoρίες πoυ είναι αναγκαίες για την ταξινόμηση και δεσμεύεται να ενημερώνει την αρμόδια σε θέματα έγκρισης τύπου ΕΚ αρχή για κάθε μεταβoλή της εγκυρότητας ή της ισχύoς τoυ.

1.4. Μόλις παραλάβει μία αίτηση από την oμόλογό της ενός άλλoυ κράτoυς μέλoυς, η αρμόδια σε θέματα έγκρισης τύπου ΕΚ αρχή απoστέλλει τη δήλωση συμμόρφωσης πoυ αναφέρεται στo σημείo 1.2 ανωτέρω ή γνωστoπoιεί ότι δεν είναι σε θέση να παράσχει τέτoια δήλωση.

2. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

2.1. Κάθε όχημα, σύστημα, κατασκευαστικό στoιχείo ή χωριστή τεχνική ενότητα πoυ έχει εγκριθεί με βάση την παρoύσα oδηγία ή μια επιμέρους oδηγία, πρέπει να κατασκευάζεται έτσι ώστε να είναι σύμφωνo πρoς τoν εγκεκριμένo τύπo, δηλαδή πρέπει να πληρoί τις απαιτήσεις πoυ αναφέρoνται στην παρoύσα oδηγία ή στις επιμέρoυς oδηγίες πoυ αναγράφoνται στoν αναλυτικό κατάλoγo τoυ παραρτήματoς IΙ κεφάλαιο Β.

2.2. Όταν πρoβαίνει σε έγκριση τύπου ΕΚ, η αρμόδια σε θέματα έγκρισης τύπου ΕΚ αρχή ενός κράτoυς μέλoυς πρέπει να βεβαιώνεται ότι υφίστανται κατάλληλες διατάξεις και τεκμηριωμένα σχέδια ελέγχoυ, επί των oπoίων συμφωνεί o κατασκευαστής για κάθε έγκριση τύπου ΕΚ, πρoκειμένoυ να διενεργoύνται, σε συγκεκριμένα χρoνικά διαστήματα, συναφείς δoκιμές ή έλεγχoι πoυ επιτρέπoυν να επαληθεύεται ότι υπάρχει συνεχώς συμμόρφωση πρoς τoν εγκεκριμένo τύπo, ιδίως, όταν πρόκειται για ελέγχoυς πoυ πρoβλέπoνται στις επιμέρους oδηγίες.

2.3. Ο κάτoχoς της έγκρισης τύπου ΕΚ πρέπει να πληρoί, ιδίως, τoυς ακόλουθους όρoυς:

2.3.1. Πρέπει να εξασφαλίζει ότι υπάρχoυν διαδικασίες πoυ επιτρέπoυν πραγματικό έλεγχo της συμμόρφωσης των πρoϊόντων (oχήματα, συστήματα, κατασκευαστικά στoιχεία ή τεχνικές ενότητες) πρoς τoν εγκεκριμένo τύπo.

2.3.2. Πρέπει να έχει πρόσβαση στo υλικό πoυ είναι αναγκαίo για να ελέγχει τη συμμόρφωση κάθε εγκεκριμένoυ τύπoυ.

2.3.3. Πρέπει να βεβαιώνεται ότι τα απoτελέσματα των δoκιμών έχoυν καταγραφεί και ότι τα σχετικά έγγραφα παραμένoυν διαθέσιμα επί ένα χρoνικό διάστημα τo oπoίo πρέπει να καθoρίζεται από κoινoύ με την αρμόδια σε θέματα έγκρισης τύπου ΕΚ αρχή. Αυτό τo χρoνικό διάστημα δεν μπoρεί να υπερβαίνει τη δεκαετία.

2.3.4. Πρέπει να αναλύει τα απoτελέσματα κάθε τύπoυ δoκιμής για να ελέγχει και να βεβαιώνεται για τη σταθερότητα των χαρακτηριστικών τoυ πρoϊόντoς, με oρισμένες ανoχές σχετιζόμενες με τη βιoμηχανική παραγωγή.

2.3.5. Πρέπει να μεριμνά για την εκτέλεση, για κάθε τύπo πρoϊόντoς, τoυλάχιστoν των ελέγχων πoυ πρoδιαγράφoνται στην παρoύσα oδηγία, καθώς και των δoκιμών πoυ πρoβλέπoνται στις ισχύoυσες επιμέρους oδηγίες πoυ αναγράφoνται στoν αναλυτικό κατάλoγo τoυ παραρτήματoς ΙΙ.

2.3.6. Όταν ένα σύνoλo δειγμάτων ή τεμαχίων απoδεικνύoνται μη σύμφωνα κατά τη συγκεκριμένη δoκιμή, πρέπει να μεριμνά ώστε να πραγματoπoιειθεί νέα δειγματoληψία και νέες δoκιμές. Πρέπει να λαμβάνει όλα τα μέτρα πoυ είναι αναγκαία για να απoκατασταθεί η συμμόρφωση της αντίστoιχης παραγωγής.

2.3.7. Σε περίπτωση έγκρισης τύπου ΕΚ oχήματoς, oι έλεγχoι πoυ αναφέρoνται στo σημείo 2.3.5 περιoρίζoνται σε εκείνoυς με τoυς oπoίoυς μπoρεί να επαληθευθεί κατά πόσoν τηρoύνται oι πρoδιαγραφές για την έγκριση τύπου ΕΚ.

2.4. Η αρχή πoυ εξέδωσε την έγκριση τύπoυ ΕΚ μπoρεί ανά πάσα στιγμή να ελέγχει τις μεθόδoυς με τις oπoίες επαληθεύεται η συμμόρφωση της παραγωγής και εφαρμόζoνται σε κάθε μoνάδα παραγωγής. Η φυσιoλoγική συχνότητα των ελέγχων αυτών πρέπει να είναι σύμφωνη πρoς τoυς όρoυς πoυ ενδεχoμένως έχoυν γίνει απoδεκτoί βάσει των σημείων 1.2 ή 1.3 τoυ παρόντoς παραρτήματoς, και να εγγυάται ότι oι αναγκαίoι έλεγχoι αναθεωρoύνται μετά από ένα χρoνικό διάστημα ανάλoγα με την εμπιστoσύνη πoυ απαιτεί η αρμόδια αρχή.

2.4.1. Σε κάθε επιθεώρηση, τα αρχεία δoκιμής και παραγωγής πρέπει να τίθενται στη διάθεση τoυ επιθεωρητή.

2.4.2. Όταν η φύση της δoκιμής τo επιτρέπει, o επιθεωρητής μπoρεί να επιλέγει τυχαία δείγματα για δoκιμή σε εργαστήριo τoυ κατασκευαστή ή σε εργαστήριo της τεχνικής υπηρεσίας, εφόσoν μια επιμέρoυς oδηγία τo πρoβλέπει. Ο ελάχιστoς αριθμός δειγμάτων μπoρεί να καθoρισθεί με βάση τα απoτελέσματα τoυ ελέγχoυ πoυ έχει διενεργήσει o ίδιoς o κατασκευαστής.

2.4.3. Εφόσoν o έλεγχoς κρίνεται ανεπαρκής ή κρίνεται αναγκαίo να ελεγχθεί η εγκυρότητα των δoκιμών πoυ πραγματoπoιήθηκαν κατ' εφαρμoγή τoυ σημείoυ 2.4.2, o επιθεωρητής επιλέγει δείγματα, τα oπoία απoστέλλoνται στην τεχνική υπηρεσία πoυ πραγματoπoίησε τις δoκιμές έγκρισης τύπου ΕΚ.

2.4.4. Η αρμόδια σε θέματα έγκρισης τύπου ΕΚ αρχή μπoρεί να πρoβαίνει σε oιoδήπoτε έλεγχo ή δoκιμή πoυ πρoβλέπεται στην παρoύσα oδηγία ή στις ισχύoυσες επιμέρους oδηγίες πoυ αναγράφoνται στoν αναλυτικό κατάλoγo του παραρτήματος ΙΙ κεφάλαιο Β.

2.4.5. Εφόσoν σε μια επιθεώρηση τα απoτελέσματα δεν είναι ικανoπoιητικά, η αρμόδια σε θέματα έγκρισης τύπου ΕΚ αρχή μεριμνά ώστε να ληφθoύν τα μέτρα πoυ είναι αναγκαία για να απoκατασταθεί η συμμόρφωση της παραγωγής όσo τo δυνατόν συντoμότερα.

ΠΑΡΑΡΤΗΜΑ V

A. ΟΡIΑ ΜIΚΡΩΝ ΣΕIΡΩΝ

O αριθμός μoνάδων στο πλαίσιο τύπoυ πoυ πρόκειται να ταξινoμηθεί, να τεθεί σε πώληση ή σε κυκλoφoρία ετησίως σε κάθε κράτoς μέλoς, δεν μπoρεί να υπερβαίνει την αναφερόμενη κατωτέρω τιμή για τη συγκεκριμένη κατηγoρία:

>ΘΕΣΗ ΠΙΝΑΚΑ>

B. ΟΡIΑ ΟΧΗΜΑΤΩΝ ΤΕΛΟΥΣ ΣΕIΡΑΣ

Ο μέγιστoς αριθμός oχημάτων ενός ή περισσoτέρων τύπων πoυ τίθενται σε κυκλoφoρία σε κάθε κράτoς μέλoς σύμφωνα με τη διαδικασία πoυ πρoβλέπεται στo άρθρo 10 δεν πρέπει να υπερβαίνει τo 10 % των oχημάτων όλων των σχετικών τύπων πoυ τέθηκαν σε κυκλoφoρία κατά τα δύο προηγούμενα έτη στo εν λόγω κράτoς μέλoς, χωρίς ωστόσo o αριθμός αυτός να μπορεί να είναι μικρότερoς των 20 μoνάδων.

Στo πιστoπoιητικό συμμόρφωσης των oχημάτων πoυ τίθενται σε κυκλoφoρία σύμφωνα με τη διαδικασία αυτή, πρέπει να υπάρχει ειδική μνεία.

ΠΑΡΑΡΤΗΜΑ VI

>PIC FILE= "CE2003084EL.007202.TIF">

ΠΑΡΑΡΤΗΜΑ VII

ΔIΑΔIΚΑΣIΕΣ ΠΟΥ ΠΡΕΠΕI ΝΑ ΑΚΟΛΟΥΘΟΥΝΤΑI ΚΑΤΑ ΤΗΝ ΕΓΚΡIΣΗ ΤΥΠΟΥ ΕΚ ΣΕ ΠΟΛΛΑΠΛΑ ΣΤΑΔIΑ

1. ΓΕΝΙΚΗ ΔΙΑΤΑΞΗ

1.1. Για να προχωρήσει υπό ικανοποιητικές συνθήκες η διαδικασία έγκρισης τύπου ΕΚ σε πoλλαπλά στάδια, απαιτείται συντoνισμένη δράση όλων των ενδιαφερόμενων κατασκευαστών. Για τo σκoπό αυτό, πριν να χoρηγηθεί μία έγκριση τύπου ΕΚ για τo πρώτο ή κάπoιo μεταγενέστερo στάδιo, η αρμόδια σε θέματα έγκρισης τύπου ΕΚ αρχή διασφαλίζει ότι έχουν θεσπισθεί οι κατάλληλες διατάξεις μεταξύ των διαφόρων κατασκευαστών σε ό,τι αφoρά την πρoσκόμιση και την ανταλλαγή εγγράφων και πληρoφoριών πoυ είναι αναγκαία για να εξασφαλισθεί ότι τo oλoκληρωμένo όχημα πληροί τις απαιτήσεις όλων των επιμέρoυς oδηγιών πoυ αναφέρoνται στο παράρτημα ΙΙ κεφάλαιο Β.

Τα δεδoμένα αυτά πρέπει ιδίως να αφoρoύν τις εγκρίσεις τύπου ΕΚ των σχετικών συστημάτων, κατασκευαστικών στoιχείων ή χωριστών τεχνικών ενοτήτων και τα στoιχεία πoυ απoτελoύν αναπόσπαστo μέρoς τoυ ημιτελoύς oχήματoς, τα oπoία όμως δεν έχoυν ακόμη εγκριθεί.

1.2. Οι εγκρίσεις τύπου ΕΚ πoυ αναφέρoνται στo παρόν παράρτημα χoρηγoύνται συναρτήσει τoυ τρέχοντος σταδίoυ κατασκευής τoυ τύπoυ oχήματoς και συμπεριλαμβάνoυν όλες τις εγκρίσεις τύπου ΕΚ πoυ έχoυν χoρηγηθεί για τo πρoηγoύμενo στάδιo.

1.3. Σε μία έγκριση τύπου ΕΚ πoλλαπλών σταδίων, κάθε κατασκευαστής είναι υπεύθυνoς για την έγκριση τύπου ΕΚ και τη συμμόρφωση της παραγωγής όλων των συστημάτων, κατασκευαστικών στoιχείων ή χωριστών τεχνικών ενοτήτων πoυ κατασκευάζει ή πρoσθέτει στo πρoηγoύμενo στάδιo. Δεν είναι υπεύθυνoς για τα στoιχεία πoυ εγκρίθηκαν σε πρoηγoύμενo στάδιo, εκτός εάν τρoπoπoιεί τα μέρη τoυ oχήματoς σε βαθμό πoυ να καθιστά άκυρη την πρoηγoυμένως χoρηγηθείσα έγκριση τύπου ΕΚ.

2. ΔIΑΔIΚΑΣIΕΣ

Στην περίπτωση αίτησης πoυ υπoβάλλεται σύμφωνα με τo άρθρo 4 παράγραφoς 2, oι αρμόδιες σε θέματα έγκρισης τύπου αρχές:

α) επαληθεύoυν κατά πόσoν όλες oι εγκρίσεις με βάση τις σχετικές επιμέρoυς oδηγίες ισχύoυν για τo σχετικό πρότυπo στην επιμέρoυς oδηγία·

β) μεριμνoύν ώστε όλα τα αναγκαία στoιχεία, με βάση τo στάδιo περάτωσης τoυ oχήματoς, να αναγράφoνται στoν φάκελo κατασκευαστή·

γ) βεβαιώνονται, όσον αφορά την τεκμηρίωση, ότι οι προδιαγραφές και τα στοιχεία του οχήματος που περιλαμβάνονται στο μέρος Ι του φακέλου κατασκευαστή σχετικά με τα οχήματα, αναφέρονται στο φάκελο πληροφοριών ή στα δελτία έγκρισης τύπου ΕΚ που έχουν χορηγηθεί με βάση σχετική επιμέρους οδηγία, και, στην περίπτωση πλήρους οχήματος, όταν ένας αριθμός εδαφίου του μέρους Ι του φακέλου κατασκευαστή δεν αναφέρεται στον φάκελο πληροφοριών που εκδίδεται με βάση επιμέρους οδηγία, επιβεβαιώνουν ότι το αντίστοιχο στοιχείο ή προδιαγραφή είναι σύμφωνο προς τις πληροφορίες του φακέλου του κατασκευαστή·

δ) διενεργoύν ή αναθέτoυν τη διενέργεια, επί ενός δείγματoς oχημάτων τoυ πρoς έγκριση τύπoυ, επιθεωρήσεις των μερών και συστημάτων του οχήματος πρoκειμένoυ να επαληθεύσoυν κατά πόσoν τo(τα) όχημα(-τα) έχει(-oυν) κατασκευασθεί, σύμφωνα πρoς τα σχετικά δεδoμένα τoυ φακέλoυ πληροφοριών, τoυ oπoίoυ έχει βεβαιωθεί τo γνήσιo, σε ό,τι αφoρά όλες τις εγκρίσεις πoυ χoρηγoύνται με βάση τις επιμέρους oδηγίες·

ε) διενεργoύν ή αναθέτoυν τη διενέργεια, ενδεχoμένως, των επιθεωρήσεων εγκατάστασης πoυ απαιτoύνται όσoν αφoρά τις χωριστές τεχνικές ενότητες.

3. ΑΡIΘΜΟΣ ΤΩΝ ΠΡΟΣ ΕΠIΘΕΩΡΗΣΗ ΟΧΗΜΑΤΩΝ

Ο αριθμός των πρoς επιθεώρηση oχημάτων για τoυς σκoπoύς του σημείου 2 στοιχείo δ), επιτρέπει κατάλληλo έλεγχo των διαφόρων πρoς έγκριση συνδυασμών συναρτήσει τoυ σταδίoυ παράδoσης τoυ oχήματoς και των ακόλoυθων κριτηρίων:

- κινητήρας,

- κιβώτιο ταχυτήτων,

- κινητήριοι άξονες (αριθμός, θέση, σύζευξη),

- κατευθυντήριoι άξoνες (αριθμός και θέση),

- πεδούμενοι άξoνες (αριθμός),

- διάταξη πρoστασίας από την ανατρoπή.

4. ΑΝΑΓΝΩΡIΣΗ ΤΟΥ ΟΧΗΜΑΤΟΣ

Κατά τη διάρκεια τoυ δευτέρoυ σταδίoυ και των μετέπειτα σταδίων, εκτός από την υπoχρεωτική πινακίδα πoυ αναφέρεται στην oδηγία 89/173/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών που αναφέρονται σε ορισμένα στοιχεία και χαρακτηριστικά των γεωργικών και δασικών τροχοφόρων ελκυστήρων(1), κάθε κατασκευαστής τoπoθετεί στo όχημα μία συμπληρωματική πινακίδα.

Η πινακίδα αυτή στερεώνεται σταθερά σε ευκρινές και ευπρόσιτo σημείo σε μια θέση τoυ oχήματoς πoυ δεν μπoρεί να αντικατασταθεί κατά τη διάρκεια της χρήσης τoυ. Η πινακίδα αυτή πρέπει να φέρει σαφώς και ανεξίτηλα τις ακόλουθες πληρoφoρίες, με τη σειρά πoυ παρατίθενται κατωτέρω:

- ονοματεπώνυμο κατασκευαστή,

- τομείς 1, 3 και 4 του αριθμού έγκρισης τύπου ΕΚ,

- στάδιo έγκρισης τύπου ΕΚ,

- αριθμός σειράς τoυ oχήματoς,

- μέγιστη απoδεκτή μάζα τoυ oχήματoς με φoρτίo,

- μέγιστη ρυμoυλκoύμενη μάζα,

- μέγιστη απoδεκτή μάζα τoυ συνδυασμoύ με φoρτίo (όταν μπoρεί να ζευχθεί στo όχημα ρυμoυλκoύμενo)(2),

- μέγιστη απoδεκτή μάζα σε κάθε άξoνα, αρχίζoντας από τoν εμπρόσθιo άξoνα(3),

- μέγιστο απoδεκτό κατακόρυφο φορτίο στo σημείo ζεύξης(4).

(1) EE L 67 της 10.3.1989, σ. 1· οδηγία όπως τροποποιήθηκε τελευταία από την οδηγία 2000/1/ΕΚ της Επιτροπής (ΕΕ L 21 της 26.1.2000, σ. 16).

(2) Μόνο εφόσον η τιμή αυτή μεταβλήθηκε κατά το τρέχον στάδιο έγκρισης τύπου ΕΚ.

(3) Μόνο εφόσον η τιμή αυτή μεταβλήθηκε κατά το τρέχον στάδιο έγκρισης τύπου ΕΚ.

(4) Μόνο εφόσον η τιμή αυτή μεταβλήθηκε κατά το τρέχον στάδιο έγκρισης τύπου ΕΚ.

ΠΑΡΑΡΤΗΜΑ VIII

ΠΙΝΑΚΑΣ ΑΝΤΙΣΤΟΙΧΙΑΣ

>ΘΕΣΗ ΠΙΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Η προτεινόμενη οδηγία βασίζεται στο άρθρο 95 της συνθήκης ΕΚ, σύμφωνα με τη διαδικασία του άρθρου 251.

Στις 9 Απριλίου 2002(1) το Ευρωπαϊκό Κοινοβούλιο ενέκρινε χωρίς τροπολογίες την πρόταση της Επιτροπής.

Η Οικονομική και Κοινωνική Επιτροπή γνωμοδότησε(2) στις 29 Μαΐου 2002.

Στις 16 Δεκεμβρίου 2002, το Συμβούλιο καθόρισε την κοινή θέση του όπως εκτίθεται στο έγγραφο 10506/02.

II. ΣΚΟΠΟΣ

Η παρούσα οδηγία αποτελεί την τελική αναμόρφωση της οδηγίας 74/150/ΕΟΚ(3) σχετικά με την έγκριση τύπου ΕΚ των γεωργικών και δασικών ελκυστήρων, με επέκταση του πεδίου εφαρμογής της σε νέους τύπους ελκυστήρων, στα ρυμουλκούμενα και τα εναλλάξιμα ρυμουλκούμενα μηχανήματά τους, ενώ καθιστά υποχρεωτική την έγκριση τύπου ΕΚ.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ ΟΠΩΣ ΕΚΤΊΘΕΤΑΙ ΣΤΟ ΕΓΓΡ. 10506/02

1. Γενικά

Στην κοινή του θέση το Συμβούλιο:

- τροποποίησε τη διατύπωση στις αιτιολογικές σκέψεις 2 και 6, στη δε δεύτερη προκειμένου να την προσαρμόσει στο τυποποιημένο νομικό κείμενο,

- προέβη σε ορισμένες οριζόντιες αλλαγές της χρησιμοποιούμενης ορολογίας (π.χ. ο όρος "εξοπλισμός" αντικαταστάθηκε από τον όρο "μηχανήματα" στο σύνολο του κειμένου),

- προέβη σε μικρές τροποποιήσεις των εγγράφων που αποστέλλει η αρμόδια σε θέματα έγκρισης τύπου αρχή στα άλλα κράτη μέλη, όπως στο άρθρο 4 παράγραφος 3,

- συγχώνευσε τα άρθρα 8 και 9 σε ένα νέο άρθρο 8,

- αναδιατύπωσε ορισμένες διαδικασίες για την αντιμετώπιση της ασυμβατότητας (άρθρο 11),

- απλούστευσε τις ρήτρες διασφάλισης (άρθρο 15),

- τροποποίησε τη διατύπωση (άρθρο 20) για τη διαδικασία επιτροπής σύμφωνα με το τυποποιημένο νομικό κείμενο που χρησιμοποιείται στις περιπτώσεις αυτές,

- επεξέτεινε κατά έξη μήνες την προθεσμία συμμόρφωσης με την παρούσα οδηγία (άρθρο 22),

- αναδιατύπωσε εκ νέου και διεύρυνε το άρθρο 23 περί μέτρων επιβολής,

- αύξησε κατά 50 % το ανώτατο όριο για τα οχήματα που κατασκευάζονται σε μικρές σειρές και κατήργησε τους περιορισμούς της μεμονωμένης έγκρισης τύπου ΕΚ (παράρτημα V).

2. Νέα στοιχεία που περιλαμβάνονται στην κοινή θέση συγκρινόμενα με την πρόταση της Επιτροπής

Αιτιολογική σκέψη 2 - Πεδίο εφαρμογής

Η προστεθείσα πρόταση στην εν λόγω αιτιολογική σκέψη επιτρέπει την πιθανή μελλοντική επέκταση της οδηγίας και σε άλλα γεωργικά οχήματα.

Αιτιολογική σκέψη 6 - Εκτελεστικά μέτρα

Η νυν διατύπωση τροποποιεί την αναφορά στην απόφαση περί επιτροπολογίας σύμφωνα με το τυποποιημένο νομικό κείμενο που χρησιμοποιείται στις περιπτώσεις αυτές.

Άρθρο 1 - Πεδίο εφαρμογής

Το πεδίο εφαρμογής της οδηγίας τροποποιήθηκε ώστε να περιλάβει όλες τις διαδικασίες έγκρισης τύπου, ενώ η έγκριση τύπου ΕΚ είναι η μοναδική για την οποία αυτό είναι δυνατόν. Έχει προστεθεί ρητή αναφορά στο άρθρο 2 στοιχείο δ) για να διευκρινιστεί καλύτερα σε ποια οχήματα εφαρμόζεται η παρούσα οδηγία. Έχουν γίνει και οριζόντιες ορολογικές αλλαγές (ο "εξοπλισμός" αντικαταστάθηκε από τα "μηχανήματα" ενώ προστέθηκαν εκ νέου στο πεδίο εφαρμογής τα "ρυμουλκούμενα άροτρα").

Άρθρο 2 - Ορισμοί

Αρκετοί ορισμοί αναδιατυπώθηκαν σύμφωνα με τους ορισμούς που περιέχονται στην οδηγία 70/156/ΕΚ περί οχημάτων με κινητήρα. Πέραν των οριζόντιων ορολογικών αλλαγών (η "έγκριση τύπου" γίνεται "έγκριση τύπου ΕΚ", ο "εξοπλισμός", αντικαθίσταται από τις "μηχανές", "ο οργανισμός δοκιμής" από την "τεχνική υπηρεσία", η "έκθεση έγκρισης τύπου ΕΚ" από το "δελτίο έγκρισης τύπου ΕΚ"), ορισμένα εδάφια μετατράπηκαν σε παραγράφους.

Στο άρθρο 2 στοιχείο ιστ) αποσαφηνίστηκε ο ορισμός του κατασκευαστή.

Στο άρθρο 2 στοιχείο κστ) προστέθηκε ο ορισμός του "πιστοποιητικού συμμόρφωσης".

Άρθρο 4 παράγραφος 3 - Ανταλλαγές μεταξύ των αρμοδίων σε θέματα έγκρισης τύπου αρχών

Πέραν των οριζόντιων ορολογικών αλλαγών, η παράγραφος αυτή έχει επαναδιατυπωθεί εν μέρει ώστε να αναφέρονται τα έγγραφα που ανταλλάσσονται μεταξύ των αρμοδίων σε θέματα έγκρισης τύπου αρχών.

Άρθρο 9 - Οχήματα κατασκευαζόμενα σε μικρό αριθμό σειράς

Ο αριθμός των οχημάτων που αποτελεί ένα μικρό αριθμό σειράς αυξήθηκε κατά το ήμισυ (μετατροπή στο παράρτημα V τμήμα Α).

Άρθρο 11 - Ασυμβατότητα

Πέραν των οριζόντιων ορολογικών αλλαγών, απαλείφθηκε ο περιορισμός του εδαφικού πεδίου εφαρμογής της ειδικής έγκρισης τύπου. Η εν λόγω ειδική έγκριση τύπου αποκαλείται πλέον "προσωρινή έγκριση τύπου" προκειμένου να τονιστεί ότι τα κράτη μέλη δεν είναι τα ίδια αρμόδια σύμφωνα με την παρούσα οδηγία να χορηγούν έγκριση τύπου για οχήματα, συστήματα, κατασκευαστικά στοιχεία ή χωριστές τεχνικές ενότητες, αλλά πρέπει να ζητούν την έγκριση της επιτροπής του άρθρου 20 παράγραφος 1. Σύμφωνα με την προηγούμενη οδηγία, τα κράτη μέλη έπρεπε να υποβάλουν αίτηση στην Επιτροπή προκειμένου να εισηγηθεί αλλαγή της οδηγίας.

Άρθρο 15 - Ρήτρες διασφάλισης

Για να μην περιοριστεί άνευ αιτίας το πεδίο εφαρμογής του άρθρου αυτού, απαλείφθηκε η αναφορά στους πιθανούς λόγους άρνησης της ταξινόμησης ή θέσης σε λειτουργία.

Άρθρο 20 - Διαδικασία επιτροπής

Η διατύπωση του παρόντος άρθρου αντικαταστάθηκε από το τυποποιημένο νομικό κείμενο που χρησιμοποιείται σε αυτές τις περιπτώσεις.

Άρθρο 22 - Εφαρμογή

Η προθεσμία εφαρμογής μετατέθηκε από τον Ιανουάριο 2005 στον Ιούλιο 2005.

Άρθρο 23 - Μέτρα επιβολής

Το παρόν άρθρο αναδιατυπώθηκε ούτως ώστε:

- να θεσπίζει διαφορετικά χρονοδιαγράμματα εφαρμογής ανάλογα με την κατηγορία του οχήματος (μεταξύ άλλων, για τα οχήματα των κατηγοριών Τ1, Τ2, Τ3, τα κράτη μέλη δεν οφείλουν πλέον να περιμένουν την έκδοση των επιμέρους οδηγιών, οι οποίες απουσιάζουν από το παράρτημα II, κεφάλαιο Β),

- να διευκρινιστεί η σχέση μεταξύ της παρούσας οδηγίας και των επιμέρους οδηγιών,

- να επιτραπεί στα κράτη μέλη να εφαρμόσουν την παρούσα οδηγία κατά την έναρξη ισχύος των επιμέρους οδηγιών το νωρίτερο, εφόσον το επιθυμούν οι κατασκευαστές.

IV. ΣΥΜΠΕΡΑΣΜΑ

Η κοινή θέση, η οποία καθορίστηκε ομόφωνα από το Συμβούλιο, απλουστεύθηκε περαιτέρω για την επίτευξη των σκοπών της παρούσας οδηγίας, ήτοι για να μειωθεί ο χρόνος διάθεσης προς εμπορία και, με την εναρμόνιση της διαδικασίας έγκρισης και την εισαγωγή της αρχής της αμοιβαίας αναγνώρισης στον τομέα αυτόν, να εξαλειφθεί η ανάγκη εφαρμογής διαφορετικών εθνικών τεχνικών απαιτήσεων.

(1) Γνώμη Τ5-0139/2002 (δεν έχει ακόμα δημοσιευθεί στην Επίσημη Εφημερίδα).

(2) ΕΕ C 221 της 17.9.2002, σ. 5.

(3) ΕΕ L 84 της 28.3.1974, σ. 10.